Dapat Rasa Faraj Kebas Selepas Bersetubuh Dengan Suami, Bahaya Ke? Ini Penjelasannya

Selalunya tiada sebarang masalah tapi kenapa tiba-tiba pula kemaluan kesemutan selepas hubungan intim.
Apa sebabnya ya? Adakah ia berbahaya?

Baca lebih lanjut tentang Kesihatan Wanita
di sini.

Rasa kemaluan kesemutan atau kebas

Adakah anda berdepan dengan rasa kesemutan, kebas atau mungkin
tidak dapat merasai klimaks
?

Rasa kemaluan kesemutan tidak jauh berbeza dengan kesakitan seperti “dicucuk jarum” yang dialami pada tangan atau kaki.

Sensasi kebas atau tajam ini selalunya berkaitan dengan saraf.

Terdapat individu yang merasainya semasa terangsang dan sesetengah yang lain mengalaminya selepas melakukan hubungan intim yang ‘keras’.

Keadaan ini sangat berbeza dengan ketidakupayaan anda berasa apa-apa langsung pada kemaluan.

Sekiranya anda tidak mengalami sebarang rasa sentuhan
semasa melakukan aktiviti seks
, ia mungkin disebabkan satu keadaan yang lebih serius serta memerlukan rawatan klinikal.

Sebarang jenis rasa kebas pada kemaluan atau
vaginal numbness
 ini tidak semestinya normal tetapi ia bukanlah sesuatu yang terlalu luar biasa untuk dialami.

Vaginal numbness tidak berbahaya

Biasanya rasa kesemutan yang dialami untuk tempoh yang sekejap, bukanlah sesuatu perkara yang perlu dibimbangkan.

Terdapat beberapa faktor yang mungkin menjadi punca, antaranya:

 Rangsangan saraf berlebihan

Kalau rasa
vaginal numbness
 berlaku selepas hubungan intim, sering kali ia kerap disebabkan oleh rangsangan saraf yang berlebihan pada
alat kelamin
 atau hipersensitiviti.

Dalam kebanyakan kes, rasa kebas selepas seks ini lebih seperti kesemutan tetapi ia mungkin sedikit berbeza bagi setiap individu.

Bagi sebilangan individu, kepekaan yang dirasai boleh terjadi seperti hilang fungsi sentuhan.

Keadaan tersebut mungkin akan menimbulkan rasa kecewa apabila pasangan masih mempunyai keinginan untuk meneruskan persetubuhan tetapi anda tidak berasakan apa-apa.

Berita baiknya, keadaan kemaluan kesemutan yang dialami selepas seks ini biasanya bersifat sementara dan ia dapat diatasi apabila anda berehat.

 Aktiviti berbasikal

Melakukan aktiviti berbasikal untuk tempoh yang lama juga boleh memberikan tekanan pada saraf pudendal di perineum – iaitu saraf yang wujud antara
faraj dan dubur.

Jika ia berlaku, rasa kebas atau mati rasa pada faraj akan berlaku. Tetapi jangan bimbang, biasanya anda akan mengalaminya untuk sementara waktu sahaja.

Pun begitu, jika anda ragu-ragu, lakukanlah pemeriksaan dengan doktor untuk mendapatkan kepastian.

 Alat mainan seks

Alat mainan seks jenis vibrator

atau alat getaran seks juga boleh menyebabkan berlaku kekebasan. Eh, takkanlah?

Memang benar. Rangsangan dari mainan seks boleh menimbulkan rasa kesemutan sementara selepas
orgasme
.

Vibrator
yang diletakkan pada mod getaran ‘lebih kuat’ atau ‘lebih tinggi’ boleh meninggalkan rasa kemaluan kesemutan.

Ia boleh terjadi sebelum anda mencapai klimaks. Bahkan ada kalanya, mungkin mengakibatkan rasa klimaks tidak tercapai.

Tetapi usah bimbang, keadaan ini tidak menjejaskan anda untuk tempoh yang lama. Cuma anda perlu menghentikannya dan nikmatilah hubungan intim dengan pasangan.

 Tekanan dan perubahan hormon

Perubahan hormon yang
berpunca daripada menopaus
 juga boleh menjadi penyebab berlakunya kebas dan mengurangkan sensasi rasa pada faraj.

Keadaan ini disebabkan oleh tahap estrogen yang lebih rendah. Ia akan mengakibatkan tisu vulva dan faraj lebih tipis, kering dan kurang elastik.

Kesemutan yang dialami juga boleh disebabkan oleh tekanan, terutamanya jika dialami secara berterusan.

Umumnya, fungsi seksual sangat bergantung pada apa yang berlaku dengan atau tanpa disedari. Ia juga berkaitan dengan perkara yang melibatkan keadaan fizikal badan.

 Kesan komplikasi kelahiran

Proses bersalin normal
 boleh memberikan tekanan, regangan atau mencederakan saraf pada lantai pelvik.

Keadaan ni akan lebih cenderung terjadi jika
bayi yang dilahirkan adalah besar
.

Apabila terdapat saraf yang luka atau saluran darah yang membawa darah ke bahagian tersebut terjejas, ia boleh menurunkan tahap deria rasa.

Pastinya ia akan menjejaskan perasaan semasa seks. Sesetengah individu yang mengalaminya menyifatkan rasa itu seperti kebas atau kemaluan kesemutan.

Seperti disebabkan rangsangan saraf yang berlebihan, keadaan ini juga bersifat sementara. Apabila saraf pulih dan aliran darah bertambah baik, rasa kebas ini akan hilang.

Biasanya ia mengambil masa hingga 3 bulan. Namun untuk bahagian yang lebih besar, tempohnya mungkin lebih lama.

 Disebabkan trauma

Sekiranya anda pernah mengalami
serangan seksual atau trauma
 lain, ia juga berkemungkinan boleh menyebabkan rasa
vaginal numbness
 semasa hubungan intim.

Ia mungkin berikutan kecederaan fizikal yang anda alami atau reaksi psikologi terhadap apa yang berlaku.

Jika anda berada dalam situasi ini, sama ada
melibatkan sejarah serangan seksual
 atau trauma, cara terbaik adalah untuk berbincang dengan doktor bagi mendapatkan rawatan yang bersesuaian.

Rasa kemaluan kesemutan yang berterusan untuk tempoh yang lama mungkin disebabkan oleh keadaan kesihatan tertentu.

Ia boleh jadi tanda masalah berkaitan neurologi termasuk
herniated disc
 atau tekanan daripada tumor pada saraf dalam badan.

Jika anda berasa bimbang, lakukan pemeriksaan doktor secepat mungkin.


Alamak, Terminum Air Laut! Waspada Ia Penyebab Kerosakan Buah Pinggang Dan Koma

Pernah tak anda terminum air laut? Orang kata kalau haus, minum air. Itu memang nasihat yang biasa kita dengar. Tapi, kenapa lepas minum air laut rasa lagi haus daripada biasa?

Ada juga individu yang sakit tekak dan mengalami simptom haus yang teramat setelah minum air laut.
Ikuti artikel ini untuk penjelasan selanjutnya.

Paradoks minum air laut

Buah pinggang merupakan
organ perkumuhan penting bagi manusia
. Ia dapat mengawal keseimbangan nutrisi mikro di dalam badan bagi mengekalkan tahap kesihatan individu pada paras optimum.

Bahan toksin, urea, bahan perkumuhan yang mengandungi nitrogen dan garam lebihan; ini merupakan contoh bahan-bahan yang dikumuhkan oleh organ buah pinggang melalui air kencing. Walaupun struktur dan fungsinya kelihatan canggih, namun tidak dinafikan bahawa ia mempunyai kelemahan tersendiri.

Buah pinggang hanya boleh menghasilkan air kencing jika kepekatan garam di dalam badan tidak melebihi 2% tetapi
air laut mengandungi kira-kira 3% garam
. Jika anda minum air laut, kepekatan garamnya yang tinggi akan menyebabkan proses osmosis bagi membuang lebihan garam tersebut terganggu.

Ini akan menyebabkan air keluar dari sel dalam usaha untuk mempertingkatkan jumlah air bagi membuang lebihan garam tersebut. Sel akan mengecut dan situasi ini bukanlah sesuatu yang baik. Disebabkan itu, tindakan minum air laut membentuk satu paradoks, anda menjadi semakin haus.

Namun perlu diingatkan di sini, kehausan yang dirasai bukanlah seperti apa yang dirasai ketika anda berasa haus kerana kurang minum air. Anda akan mengalami pelbagai jenis simptom mengikut kadar pengambilan air laut.

Simptom seperti lemah badan, rasa loya, berdebar-debar, darah tinggi dan delirium adalah gabungan antara tindakan fisiologi badan yang cuba untuk mengekalkan fungsi sel pada tahap optimum. Namun jika individu tersebut masih tidak minum air, komplikasi lain yang akan timbul boleh membawa maut.

Bahan kumuh hidupan akuatik dan pencemaran

Jadi kira bolehlah kalau nak cuba minum air laut? Tunggu dulu. Bumi mempunyai 70% sumber air namun dianggarkan hanya 3% merupakan sumber air tawar yang boleh diminum. Lautan yang luas itu juga dihuni oleh kira-kira 3.5 trilion ikan. Ini bermakna terdapat banyak bahan kumuh ikan-ikan yang berlegar di dalam air laut.

Bayangkan,
seekor ikan paus mampu menghasilkan kira-kira 900 liter air kencing sehari
. Ditambah pula dengan manusia lain yang suka bermandi-manda di kawasan pantai. Penulis pasti mereka bukan mandi sahaja, adalah benda kumuh lain yang keluar.

Jika diambil pada kuantiti yang sedikit, ia tidak akan memudaratkan kesihatan. Ia tidak bermakna setiap kali anda tertelan air laut, anda perlu mendapatkan rawatan kesihatan. Kadangkala mereka yang sering bermandi-manda di Port Dickson atau pantai yang lain tertelan sedikit air laut ketika berenang.

Tekak anda mungkin akan berasa kering kesan daripada kepekatan garam air yang ditelan, namun jika anda minum air secukupnya, masalah tersebut akan selesai dan lebihan garam tersebut akan dikumuhkan di dalam air kencing.

Usah risau berkenaan dengan bahan kumuh hidupan akuatik tersebut. Peluang anda untuk mendapat implikasi daripada perkara tersebut adalah sangat rendah. Namun jika diambil pada kuantiti yang banyak, masalah penyahhidratan merupakan masalah yang perlu diambil perhatian.

Konklusi

Jangan minum air laut! Ia boleh menyebabkan masalah penyahhidratan. Jika ia diambil dalam kuantiti yang banyak,
 simptom lain seperti hipertensi, masalah kerosakan buah pinggang dan koma boleh berlaku
. Kalau anda sedar, setiap kali anda terminum air laut, anda akan berasa sakit tekak. Itu merupakan salah satu amaran awal yang dizahirkan melalui simptom badan berkenaan dengan keburukan minum air laut.

Sekiranya anda terminum air laut dalam kuantiti yang banyak dan mula menunjukkan simptom seperti yang dinyatakan di atas, segeralah berjumpa dengan doktor.

Baca juga:

Makanan Laut: Bagaimanakah Ia Menyebabkan Alahan?

Rumpai Laut: Alternatif Bahan Masakan dan Snek Sihat

Manfaat Kesihatan Daripada Air Laut

EU Bersetuju Mengharamkan Plastik Pakai Buang Untuk Mengurangkan Pencemaran Laut

Boleh atau Tidak Makan Makanan Laut Ketika Hamil?


Gangguan Rotator Cuff

Definisi

Apakah itu gangguan rotator cuff?

Rotator cuff ialah sekumpulan otot dan tendon yang kuat dan fleksibel di bahagian bahu. Gangguan rotator cuff berlaku apabila tisu di bahu menjadi terengsa atau rosak. Gangguan rotator cuff termasuklah:

Radang tendon (tendinitis) atau bursa (bursitis)

Di bahu, bursa ialah kantung kecil yang berisi cairan yang berfungsi sebagai penyerap impak di antara tendon dan tulang.

Impingement

Tendon dihimpit dan ditekan ke tulang.

Peningkatan kalsium dalam tendon

Ini boleh menyebabkan keadaan yang menyakitkan dipanggil calcific tendinitis.

Koyak  separa atau lengkap pada tendon rotator cuff

Apakah kebarangkalian gangguan rotator cuff?

Umur yang lebih tua, kerana kebanyakan orang berusia 60 tahun atau lebih tua, lebih kerap terkena keadaan ini berbanding kelompok umur yang lain.

Walau bagaimanapun, ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom gangguan rotator cuff?

Terdapat banyak tanda dan simptom NHL. Walau bagaimanapun, tanda-tanda dan simptom-simptom di bawah ini dianggap sebagai NHL yang paling biasa:

Sakit

Selalunya, sakit adalah di bahagian depan dan sisi lengan dan bahu atas. Ia mungkin sakit atau mustahil untuk melakukan aktiviti harian, seperti menyikat rambut anda, memasukkan baju ke dalam seluar, atau mengambil sesuatu dari tempat yang tinggi. Anda mungkin mengalami kesakitan pada waktu malam dan kesukaran untuk tidur.

Lemah di bahu

Anda perlu berjumpa dengan doktor jika mengalami simptom yang berterusan dan membimbangkan anda.

Bilakah saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan gangguan rotator cuff?

Kebanyakan kes gangguan rotator cuff disebabkan oleh gabungan:

Penggunaan yang kerap

Menggunakan bahu anda selama bertahun-tahun perlahan-lahan memberi kesan kepada rotator cuff. Setelah meningkat usia, aktiviti harian boleh membawa kepada perubahan pada rotator cuff, seperti penipisan tendon dan pengurangan bekalan darah.

Terlebih guna

Aktiviti menggunakan tangan anda melepasi kepala dengan banyak-seperti tenis, berenang, atau mengecat rumah-boleh menyebabkan masalah kepada rotator cuff. Walaupun pergerakan normal yang sering dibuat dalam tempoh yang panjang boleh memberi tekanan atau mencederakan  rotator cuff.

Ia memerlukan impak yang kuat untuk mencederakan tendon rotator cuff yang sihat. Ini boleh berlaku ketika bersukan, kemalangan, atau jatuh. Tetapi pergerakan mudah seperti mengangkat beg pakaian boleh menyebabkan kecederaan rotator cuff kepada orang tua atau individu yang bahunya sudah mengalami kecederaan.

Ketahui faktor risiko

Apakah yang meningkatkan saya kepada risiko gangguan rotator cuff?

Kebanyakan individu yang mengalami gangguan ini tidak mempunyai faktor risiko yang jelas. Faktor yang paling biasa yang boleh meningkatkan risiko termasuklah usia yang lebih tua, kerana kebanyakan individu berusia 60 tahun ke atas ketika didiagnosis.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah gangguan rotator cuff didiagnosis?

Sekiranya doktor anda mengesyaki bahawa anda mengalami keadaan ini, pemeriksaan fizikal akan dilakukan olehnya. Sesetengah ujian juga disyorkan.

Untuk mendiagnosis gangguan rotator cuff, doktor bertanya tentang sebarang kecederaan bahu atau sakit bahu yang lalu. Doktor juga akan melakukan ujian fizikal untuk melihat sejauh mana bahu berfungsi dan untuk mencari bahagian atau aktiviti yang menyakitkan. Pergerakan lengan tertentu boleh membantu seorang doktor mengetahui tentang keadaan rotator cuff.

Anda perlu membuat sinar-X untuk memeriksa tulang bahu. Sekiranya diagnosis masih belum jelas, doktor boleh mengarahkan menjalankan ujian imbasan imej, seperti MRI atau ultrasound.

Bagaimanakah gangguan rotator cuff dirawat?

Penting untuk merawat masalah rotator cuff. Tanpa pilihan rawatan, bahu anda mungkin lemah dan anda mungkin tidak dapat mengangkat tangan anda.

Bagi kebanyakan gangguan  rotator cuff, anda akan disyorkan beberapa langkah asas, termasuklah:

Merehatkan bahu

Gunakan lengan, tetapi dengan teliti. Jangan biarkan bahu kekal dalam anduh atau pendakap. Ini boleh mengakibatkan kekejangan atau bahu kaku (adhesive capsulitis).

Gunakan ais atau panas pada bahu, mana yang lebih baik

Ambil ubat anti-radang (NSAIDs)

Ubat ini memainkan peranan dalam melegakan kesakitan dan mengurangkan bengkak dan keradangan. Contohnya termasuk ibuprofen (seperti Advil) dan naproxen (seperti Aleve). Atau cuba acetaminophen (seperti Tylenol). Ia boleh membantu melegakan sakit tetapi tidak akan mengurangkan bengkak atau keradangan. Berhati-hati dengan ubat-ubatan. Baca dan ikuti semua arahan pada label.

Elakkan kedudukan dan aktiviti yang tidak selesa

Seperti mengangkat atau mencapai sesuatu melepasi kepala. Hentikan aktiviti yang menyakitkan bahu.

Doktor mungkin juga menyarankan fisioterapi. Fisioterapi boleh melegakan kesakitan dan membantu menjadikan bahu anda lebih kuat dan lebih fleksibel. Dalam fisioterapi, anda belajar senaman untuk meregangkan dan menguatkan bahu anda. Selepas mempelajarinya, anda boleh praktikkannya di rumah.

Kebanyakan kes gangguan rotator cuff tidak dirawat dengan pembedahan. Tetapi doktor boleh menjalankan pembedahan jika tendon rotator cuff rosak atau setelah beberapa bulan dengan rawatan lain tidak membantu.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas gangguan rotator cuff?

Gangguan ini boleh dicegah jika anda boleh mengikuti panduan berikut:

Pastikan otot di bahu anda fleksibel dan kuat dengan membuat senaman harian

Duduk dalam postur yang sesuai pada setiap masa

Jangan angkat objek yang terlalu berat

Jangan menangkap objek jatuh

Jangan biarkan tangan anda ke sisi atau melepasi kepala untuk jangka masa yang lama, seperti ketika mengecat siling

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Penyakit Huntington

Definisi

Apa itu penyakit Huntington?

Penyakit Huntington adalah keadaan yang diwarisi yang merosakkan sel-sel saraf tertentu di dalam otak. Kerosakan otak semakin buruk dari masa ke masa dan dapat mempengaruhi pergerakan, kognisi (persepsi, kesedaran, pemikiran, penilaian) dan tingkah laku.

Ciri-ciri awal boleh termasuk perubahan personaliti, perubahan mood, pergerakan gelisah, iritabiliti dan tingkah laku berubah, walaupun ini sering diabaikan dan dikaitkan dengan sesuatu yang lain.

Penyakit Huntington pada mulanya dikenali sebagai korea Huntington (“chorea’ adalah perkataan Yunani untuk menari). Ini kerana pergerakan sukarela yang berkaitan dengan keadaan itu boleh kelihatan seperti tarian yang berketar. Walau bagaimanapun, “penyakit’ kini menjadi istilah pilihan, kerana keadaan itu melibatkan lebih banyak daripada hanya pergerakan yang tidak normal.

Apakah kebarangkalian penyakit Huntington?

Penyakit Huntington dikenali sebagai contoh unggul penyakit keluarga kerana setiap anak bagi ibu bapa dengan penyakit Huntington mempunyai kemungkinan 50/50 membawa gen yang rosak.

Namun, ini boleh diuruskan dengan mengurangkan faktor-faktor risiko. Sila rujuk doktor anda untuk maklumat lanjut.

Simptom-simptom

Apakah simptom-simptom bagi penyakit Huntington?

Penyakit Huntington biasanya menyebabkan gangguan pergerakan, kognitif dan psikiatri dengan spektrum tanda dan simptom yang luas. Simptom yang muncul pertama sekali amat berbeza dalam kalangan orang-orang yang terjejas. Semasa mendapat penyakit ini, beberapa gangguan kelihatan lebih dominan atau mempunyai kesan yang lebih besar terhadap keupayaan fungsi.

Gangguan pergerakan

Gerak pukulan atau pergeseran yang tidak menentu (korea)

Masalah otot, seperti kekakuan atau kontraksi otot (distonia)

Pergerakan mata perlahan atau tidak normal

Gaya jalan, postur dan keseimbangan terjejas

Kesukaran dengan fizikal pengeluaran pertuturan atau menelan

Kemerosotan pergerakan sukarela – bukan pergerakan sukarela – mungkin mempunyai kesan yang lebih besar ke atas kemampuan seseorang untuk bekerja, melakukan aktiviti harian, berkomunikasi dan kekal berdikari.

Gangguan kognitif

Kesukaran menganjur, memberi keutamaan atau memberikan tumpuan kepada tugas

Kurang fleksibiliti atau kecenderungan untuk terjebak pada pemikiran, tingkah laku atau tindakan (perseverasi)

Kurangnya kawalan impuls yang boleh menyebabkan kemurungan, bertindak tanpa berfikir dan pergaulan seksual

Kurang kesedaran terhadap tingkah laku dan kebolehan seseorang

Perlahan dalam memproses pemikiran atau “mencari’ perkataan

Kesukaran mempelajari maklumat baru

Gangguan psikiatri

Rasa kesengsaraan, kesedihan atau sikap tidak peduli

Tidak bersosial

Insomnia

Keletihan dan kehilangan tenaga

Pemikiran kerap tentang kematian, mati atau bunuh diri

Gejala penyakit Huntington remaja

Kehilangan akademik atau kemahiran fizikal sebelum ini

Kejatuhan pesat dalam keseluruhan prestasi sekolah

Masalah tingkah laku

Otot yang berkontrak dan tegar yang menjejaskan gaya jalan (terutamanya pada kanak-kanak kecil)

Perubahan dalam kemahiran motor halus yang mungkin kelihatan dalam kemahiran seperti tulisan tangan

Tremor atau pergerakan sukarela yang sedikit

Kejang

Bila saya harus berjumpa doktor?

Diagnosis awal dan rawatan boleh menghentikan  penyakit Huntington daripada memburukkan lagi keadaan dan mencegah kecemasan perubatan lain, jadi cakap dengan doktor anda secepat mungkin untuk mengelakkan keadaan serius ini.

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Setiap tubuh badan adalah berbeza. Langkah yang terbaik adalah untuk berbincang dengan doktor anda tentang apa yang terbaik untuk keadaan anda.

Punca

Apa yang mengakibatkan penyakit Huntington?

Satu kecacatan dalam satu gen menyebabkan penyakit Huntington. Ia dianggap sebagai gangguan dominan autosom. Ini bermakna satu salinan gen yang tidak normal cukup untuk menyebabkan penyakit ini. Sekiranya salah satu daripada ibu bapa anda mempunyai kecacatan genetik ini, anda mempunyai peluang 50 peratus mewarisi. Anda juga boleh menyampaikannya kepada anak-anak anda.

Mutasi genetik yang bertanggungjawab terhadap penyakit Huntington adalah berbeza daripada mutasi lain. Tiada penggantian atau bahagian yang hilang dalam gen. Sebaliknya, terdapat ralat penyalinan. Satu kawasan dalam gen disalin terlalu banyak kali. Bilangan salinan berulang cenderung untuk meningkat dengan setiap generasi.

Pada umumnya, gejala penyakit Huntington muncul lebih awal pada orang yang mempunyai bilangan pengulangan yang lebih besar. Penyakit ini juga berkembang dengan lebih cepat apabila lebih banyak pengulangan berlaku.

Faktor-faktor Risiko

Apakah yang meningkatkan saya kepada risiko penyakit Huntington?

Oleh sebab penyakit Huntington adalah jenis keturunan; oleh itu, sepatutnya tidak ada faktor risiko untuk keadaan ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana penyakit Huntington didiagnosis?

Diagnosis penyakit Huntington adalah berdasarkan pada jawapan anda kepada soalan, peperiksaan fizikal am, kajian sejarah perubatan keluarga anda, dan pemeriksaan neurologi dan psikiatri.

Pemeriksaan neurologi

Ahli neurologi akan menanyakan soalan dan menjalankan ujian yang mudah di pejabat untuk menilai:

Gejala motor:

Refleks

Kekuatan otot

Ton otot

Koordinasi

Seimbang

Simptom-simptom deria

Deria sentuh

Visi dan pergerakan mata

Pendengaran

Simptom psikiatri

Status mental

Mood

Ujian Neuropsychologi

Pakar neurologi juga boleh melakukan ujian seragam untuk menilai:

Memori

Penaakulan

Ketangkasan mental

Fungsi bahasa

Penaakulan spatial

Penilaian psikiatri

Anda mungkin akan dirujuk kepada pakar psikiatrik untuk pemeriksaan bagi menilai beberapa faktor yang boleh menyumbang kepada diagnosis anda, termasuk:

Keadaan emosi

Corak tingkah laku

Kualiti penilaian

Kemahiran mengatasi

Tanda pemikiran bercelaru

Bukti penyalahgunaan bahan

Imej dan fungsi otak (CT-scan, atau MRI)

Bagaimana  penyakit Huntington dirawat?

Tidak ada ubat untuk penyakit Huntington dan kemajuannya tidak boleh diundur atau diperlahankan. Apabila keadaannya bertambah, ia mungkin akan memberi tekanan kepada keluarga dan hubungan. Rawatan untuk penyakit Huntington bertujuan untuk memperbaiki sebarang gangguan mood; ini dilakukan untuk mengekalkan kemahiran yang digunakan dalam kehidupan seharian yang boleh merosot dari masa ke masa.

Ubat boleh membantu menguruskan beberapa simptom, seperti iritabiliti atau pergerakan berlebihan. Terapi seperti ucapan dan terapi bahasa dan terapi pekerjaan boleh membantu komunikasi dan kehidupan dari hari ke hari.

Sokongan juga tersedia untuk keluarga dengan seseorang yang mempunyai penyakit Huntington. Ini termasuk, sebagai contoh, menguji ahli keluarga yang tidak mempunyai ciri-ciri keadaan (manifes) untuk melihat sama ada mereka membawa gen tersebut, atau membantu memilih rumah penjagaan yang sesuai dalam kes-kes lanjut.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas penyakit Huntington?

Gaya hidup dan kaedah pengubatan sampingan berikut mungkin membantu anda mengatasi penyakit Huntington:

Orang dengan penyakit Huntington sering mengalami kesukaran mengekalkan berat badan yang sihat. Kesukaran makan, keperluan kalori yang lebih tinggi disebabkan oleh usaha fizikal atau masalah metabolik yang tidak diketahui mungkin menjadi punca. Untuk mendapatkan pemakanan yang mencukupi, makan lebih daripada tiga kali sehari adalah diperlukan.

Kesukaran dengan mengunyah, menelan dan kemahiran motor halus boleh mengehadkan jumlah makanan yang anda makan dan meningkatkan risiko tersedak. Masalah boleh dikurangkan dengan mengeluarkan gangguan semasa makan dan memilih makanan yang lebih mudah dimakan. Peralatan yang direka untuk orang yang mempunyai kemahiran motor halus yang terhad dan cawan yang dilindungi dengan penyedut minuman atau minum muncung juga dapat membantu

Menggunakan kalendar dan jadual untuk membantu mengekalkan rutin tetap

Memulakan tugas dengan peringatan atau bantuan

Mengutamakan atau menganjurkan kerja atau aktiviti

Membahagikan  tugas ke langkah-langkah yang boleh diurus

Mewujudkan persekitaran yang tenang, mudah dan berstruktur yang mungkin.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik tentang penyelesaian terbaik untuk anda.


Jenis-Jenis Vitamin & Pemakanan Yang Betul Untuk Ibu Hamil

Vitamin untuk ibu hamil penting bagi menjaga kesihatan diri dan kandungan. Tetapi apakah kandungan yang perlu ada dalam vitamin mengandung serta diet pemakanan yang terbaik?

Diet pemakanan & vitamin untuk ibu hamil

Seorang wanita mengandung
 pasti akan mempunyai kebimbangan mengenai pilihan makanan yang baik bagi memastikan diri dan bayi sentiasa sihat sepanjang
tempoh kehamilan
, betul tak?

Ia tidaklah sesukar yang difikirkan apabila anda mengetahui makanan mana yang harus diutamakan.

Secara amnya, pemakanan yang baik bersama vitamin untuk ibu hamil dapat memastikan kandungan anda mendapat nutrien diperlukan untuk proses tumbesaran.

Pelan pemakanan yang seimbang perlu mengandungi:

Protein

Karbohidrat kompleks

Lemak sihat

Vitamin dan mineral

Serat dan cecair

Pada hakikatnya pola pemakanan kehamilan yang sihat tidaklah begitu berbeza dengan diet pemakanan harian biasa pada umumnya.

Cumanya,
wanita berbadan dua
 memerlukan jumlah yang lebih banyak untuk mengimbangi semua fungsi tubuh serta keperluan tambahan
bayi dalam kandungan
.

Selain melalui pengambilan makanan, keperluan ibu dan bayi boleh dipenuhi dengan vitamin mengandung atau lebih dikenali sebagai
vitamin pranatal.

Vitamin untuk ibu hamil

Vitamin pranatal lengkap harus mempunyai keseimbangan nutrien yang diperlukan.

Sebaiknya sebelum anda mengambil sebarang makanan tambahan atau vitamin mengandung, dapatkan dahulu nasihat doktor, okay?

Jom kita ketahui dengan lebih lanjut mengenai vitamin pranatal ini.

Keperluan vitamin pranatal

Vitamin pranatal adalah
makanan tambahan yang dibuat untuk wanita mengandung
 bagi membekalkan tubuh mereka dengan vitamin dan mineral diperlukan untuk kehamilan sihat.

Sebaiknya anda memilih vitamin pranatal yang mengandungi:

Vitamin untuk ibu hamil #Asid folik

Ia dapat
mencegah kecacatan kelahiran
 yang mempengaruhi otak dan saraf tunjang bayi.

Kecacatan ini berkembang pada peringkat awal kehamilan, sebelum menyedari bahawa mereka mengandung – separuh daripadanya melibatkan kandungan yang tidak dirancang.

Itu sebabnya doktor mengesyorkan setiap wanita yang berpeluang untuk hamil mengambil 400 mikrogram (mg)
asid folik setiap hari
.

Ia harus mula diambil sebelum persenyawaan dan berterusan sehingga minggu ke 12 kehamilan.

#Zat besi

Merupakan antara kandungan penting dalam vitamin mengandung.

Ia membantu tubuh ibu hamil untuk menghasilkan lebih banyak sel darah merah. Sel darah ini berperanan untuk membawa oksigen kepada bayi untuk perkembangannya.

Vitamin mengandung #Kalsium

Kalsium – pasangan kepada vitamin D, adalah penting sebagai vitamin untuk ibu hamil bagi memperolehi tulang dan gigi yang kuat.

Tetapi paling utama, ia diperlukan untuk perkembangan dan fungsi jantung, otot dan sistem pembekuan darah.

Bayi anda memerlukan bekalan kalsium
 yang banyak semasa proses tumbesarannya.

#Lain-lain

Terdapat nutrien lain yang boleh membantu mengekalkan tahap kesihatan semasa hamil.

Doktor akan membantu untuk menentukan sama ada anda memerlukan vitamin mengandung yang merangkumi:

Asid lemak omega-3

Kolin

Iodin

Magnesium

Zink

Kalium

Fosforus

Untuk mendapatkan lebih banyak info tentang Kehamilan, sila dapatkannya
di sini.

Vitamin mengandung melalui pemakanan

Berbadan dua tidak bermakna anda perlu makan dengan lebih banyak. Bahkan istilah ‘makan untuk 2 orang’ tidak sesuai digunakan.

#Karbohidrat kompleks

Sekiranya boleh, makan karbohidrat kompleks, seperti:

Roti dan pasta gandum

Sayur-sayuran

Kekacang

Hadkan pengambilan makanan ini walaupun tampak menyelerakan. Ini kerana ia rendah serat, nutrien serta kandungan karbohidrat.

Roti putih

Biskut

Pretzel

Kerepek

Penambahan gula secara berlebihan

Vitamin untuk ibu hamil #Protein

Untuk memastikan diri mendapat
protein mencukupi
 sepanjang kehamilan, pastikan anda menambah sumber makanan tinggi kandungan mineral ini.

Antaranya, seperti:

Telur

Kacang dan mentega kacang

Bijian

Ikan

Ayam

Kekacang

Yogurt Greek dan keju

Tauhu

#Sayur-sayuran dan buah-buahan

Sayuran dan buah-buahan mengandungi banyak nutrien yang anda dan bayi perlukan seperti:

Vitamin A dan C

Beta karoten

Serat

Vitamin E

Riboflavin

Asid folik

Vitamin B

Kalsium

Mineral surih (
trace mineral
)

#Bijirin penuh dan kekacang

Ia mengandungi mineral dan vitamin untuk ibu hamil yang diperlukan oleh
bayi dalam kandungan
 bagi tumbesaran untuk bahagian tubuh mereka.

Bukan sekadar itu, kumpulan makanan ini adalah sumber yang kaya dengan nutrien, termasuk zat besi serta pelbagai vitamin B seperti thiamin (vitamin B-1), riboflavin (vitamin B-2), folat dan niasin.

Vitamin mengandung #Serat

Ibu hamil dinasihatkan untuk mengambil antara 20 hingga 35 gram serat setiap hari daripada bijirin penuh, kekacang, sayuran dan buah-buahan.

Pastikan anda juga meningkatkan pengambilan cecair bersama serat untuk mendapatkan hasil yang terbaik.

Antara pilihan makanan tinggi serat seperti:

Oat

Kekacang

avokado

Biji chia

Buah beri

Lemak

Makanan berlemak tinggi perlu dihadkan pengambilannya. Ini termasuklah makanan bergoreng dan produk siap berbungkus yang cenderung mengandungi
lemak trans.

Antara sumber lemak sihat termasuklah:

Walnut

Avokado

Biji labu dan bunga matahari

Biji chia

Biji rami

Ikan berlemak seperti salmon

Minyak zaitun

Makanan ini memberikan jenis lemak yang tepat untuk mendorong perkembangan otak bayi.

Pentingnya vitamin untuk ibu hamil

Pengambilan vitamin mengandung atau pranatal dapat membantu memenuhi keperluan asas harian anda.

Tetapi makanan segar dan penuh vitamin adalah pilihan sihat untuk membantu bayi mendapat permulaan terbaik serta membantu menjadikan anda lebih bertenaga dan kuat.

Jika mempunyai kebimbangan, dapatkan nasihat daripada pakar tentang keperluan pemakanan anda.


Masalah Penurunan Kadar Libido, Apa Yang Kita Semua Perlu Tahu Tentangnya?

Definisi

Apa itu Penurunan Kadar Libido?

Pengurangan libido (pemacu seks) adalah masalah biasa yang mempengaruhi satu daripada lima lelaki – dan lebih banyak wanita – pada satu ketika dalam hidup mereka.

Ia sering dikaitkan dengan tekanan profesional dan peribadi, atau peristiwa penting yang mengubah kehidupan seperti kehamilan, melahirkan anak atau menyusu.

Walau bagaimanapun,
 kehilangan libido yang tidak dijangka
 – terutamanya apabila ia berlangsung lama atau terus kembali – juga boleh menunjukkan masalah peribadi, perubatan atau gaya hidup yang mendasari kedua-dua pasangan dalam hubungan.

Jika anda khuatir tentang libido anda, terutamanya jika pemacu seks anda berkurangan dan mengganggu anda atau menjejaskan hubungan anda, adalah dicadangkan untuk membuat temu janji berjumpa dengan doktor anda untuk membincangkan sebarang sebab dan kemungkinan rawatan perubatan atau psikologi.

Apa risiko Penurunan Kadar Libido?

Keadaan ini dianggap lebih kerap berlaku terhadap
 lelaki dan perempuan yang berusia lebih 60 tahun ke atas
.

Walau bagaimanapun, ia boleh dikawal dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom

Apa simptom kondisi ini?

Penurunan libido mempunyai pelbagai tanda-tanda dan simptom. Tanda dan gejala berikut merupakan simptom yang paling biasa.

Kesukaran mencapai ereksi pada lelaki

Jumlah air mani yang rendah

Rambut gugur

Keletihan dan kekurangan tenaga

Kehilangan jisim otot

Perubahan mood

Kekurangan jisim tulang

Bila saya harus berjumpa doktor?

Diagnosis awal dan rawatan boleh mencegah masalah ini daripada berlarutan dan mengelakkan sebarang keadaan yang lebih teruk.

Segera berhubung dengan doktor anda secepat mungkin untuk rawatan pencegahan.

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Ia adalah wajar untuk anda berbincang dengan doktor tentang anda apa yang terbaik untuk keadaan anda.

Punca

Apa punca kondisi ini?

Perbagai sebab, antaranya faktor fizikal atau psikologi boleh menyebabkan penurunan libido.

Isu-isu fizikal yang boleh menyebabkan libido rendah termasuk kadar testosteron yang rendah, ubat-ubatan preskripsi, terlalu sedikit atau terlalu banyak bersukan, dan penggunaan alkohol dan dadah.

Isu psikologi boleh termasuk kemurungan, tekanan, dan masalah dalam hubungan anda.

Kira-kira 4 daripada 10 orang di atas umur 45 mempunyai testosteron rendah.

Walaupun terapi penggantian testosteron
 masih agak kontroversi, ia juga merupakan satu penyelesaian yang sama kepada masalah ini.

Mengambil ubat-ubatan tertentu juga boleh menurunkan paras testosteron, yang seterusnya boleh membawa kepada libido rendah.

Sebagai contoh, ubat-ubatan tekanan darah seperti inhibitor ACE dan beta-blockers
boleh mencegah ejakulasi dan ereksi
.

Libido yang rendah bukan disebabkan satu faktor sahaja.

Oleh itu, adalah penting untuk berbincang dengan doktor anda jika anda bimbang pemacu seks anda semakin menurun.

Faktor Risiko

Apa faktor risiko Penurunan Kadar Libido?

Anda mempunyai risiko penurunan libido yang lebih tinggi, sekiranya;

Anda mempunyai kemurungan, ia mengubah semua bahagian kehidupan seseorang. Orang yang mengalami kemurungan menjadi kurang minat dalam aktiviti yang pernah mereka nikmati, termasuk seks.

Penyakit tertentu, seperti kanser, boleh mengurangkan jumlah pengeluaran sperma anda kerana tubuh anda lebih menumpukan untuk menjalani kehidupan seharian

Golongan lelaki yang mempunyai pengalaman apnea tidur obstruktif akan mengalami kadar testosteron yang lebih rendah. Ini boleh menyebabkan penurunan aktiviti seksual dan libido.

Kadar testosteron yang dikaitkan dengan libido
, berada pada tahap tertinggi apabila lelaki berada di usia lewat remaja / belia. Golongan elaki biasanya melihat perbezaan terhadap libido mereka sekitar umur 60 hingga 65 tahun.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit kondisi ini didiagnosis?

Sekiranya doktor anda mengesyaki bahawa anda mungkin mengalami kondisi ini, pemeriksaan fizikal akan dilakukan dan beberapa ujian akan disyorkan oleh doktor anda seperti ujian darah, atau ujian air mani, dll.

Bagaimana pesakit kondisi ini dirawat?

Bergantung kepada punca, antara rawatan yang mungkin termasuk:

Pilihan gaya hidup yang sihat

Memperbaiki gaya pemakanan anda, senaman yang kerap dan tidur yang cukup, mengurangkan alkohol, dan mengurangkan tekanan

Tukar ubat baru, sekiranya ubatan yang sekarang menjejaskan libido anda

Terapi penggantian testosteron

Kaunseling

Doktor anda boleh mengesyorkan terapi jika masalah yang dialami berpunca dari masalah psikologi.

Dalam kebanyakan kes, walaupun kadar libido rendah namun masih menunjukkan keinginan untuk melakukan hubungan rapat dengan pasangan anda, namun ia tidak seksual, tetapi masih intim.

Berbincang isu-isu ini dengan ahli terapi dapat membantu, sama ada secara bersendirian atau dengan pasangan anda.

Sekiranya masalah kemurungan adalah puncanya, pengambilan antidepresan boleh membantu namun sesetengah ubatan sebenarnya menurunkan pemacu seks anda.

Jenama yang anda mungkin lihat dalam iklan TV dan majalah, seperti Cialis, Levitra, dan
Viagra sebenarya tidak meningkatkan libido
.

Ia hanya membantu anda mendapatkan dan mengekalkan ereksi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penurunan Kadar Libido?

Anda boleh mengurangkan risiko anda dengan mengikuti cara-cara berikut:

Tidak banyak bukti yang dapat menyokong keberkesanan sebarang makanan, tetapi tidak ada salah untuk eksperimentasi. Buah ara, pisang, dan avokado, sebagai contoh, dianggap makanan yang boleh meningkatkan libido, yang dikenali sebagai ubat kuat. Makanan ini juga menyediakan vitamin dan mineral penting yang dapat meningkatkan aliran darah ke alat kelamin dan mempromosikan kehidupan seks yang sihat.

Cara yang anda rasa tentang tubuh anda akan memberi kesan kepada perasaan anda tentang seks. Diet yang tidak sihat dan kurang senaman boleh menyebabkan anda mengalami keyakinan diri yang lemah. Perkara-perkara ini boleh menghalang anda daripada melakukan dan menikmati seks.

Walaupun tahap kesihatan ada sangan baik, namun masalah tekanan boleh memberi kesan terhadap pemacu seks anda. Golongan wanita lebih mudah terdedah kepada kesan-kesan tekanan. Golongan lelaki sebaliknya menggunakan seks untuk melegakan tekanan. Kadangkala, perbezaan dalam pendekatan seks boleh menyebabkan konflik. Anda boleh melakukan aktiviti sukan, berlatih tai chi atau mengambil kelas yoga untuk melegakakan tekanan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


7 Punca Telinga Kerap Berdesing Atau Berdengung, Ini Sebabnya!

Kerap terjadi apabila berada di tempat dengan altitud tinggi, sudah pasti ramai yang akan tertanya kenapa telinga berdesing bukan?

Tidak kurang juga ramai yang akan mengaitkan punca telinga berdengung dengan jangkitan pada dalam telinga dan ia memang tepat!

Namun
sebenarnya terdapat banyak lagi sebab kenapa telinga berdengung
, jom ikuti artikel ini untuk tahu dengan lebih lanjut.

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Kenapa telinga berdesing terjadi?

Setiap orang mesti akan pernah mengalami keadaan kesihatan ini sekurang-kurangnya sekali seumur hidup mereka.

Kondisi yang lebih dikenali sebagai tinnitus ini pada dasarnya bukanlah merupakan simptom penyakit yang berbahaya.

Ini kerana ia biasa terjadi untuk tempoh masa yang sekejap sahaja dan boleh pulih dengan sendirinya seiring perjalanan waktu.

Namun ada juga
punca kenapa telinga berdengung yang berbahaya
 dan memerlukan perhatian lebih khusus termasuklah:

#1. Jangkitan dalam telinga

Jangkitan yang dinamakan sebagai ‘otitis media’ ini mungkin boleh menyebabkan telinga berdesing namun ia adalah sangat jarang berlaku.

Disebabkan oleh kuman, jangkitan ini juga akan menyebabkan telinga tersumbat serta gegendang telinga pecah yang memerlukan rawatan lanjutan.

#2. Terdedah kepada bunyi kuat

Ini selalu terjadi khususnya buat mereka yang
sering menggunakan earphone atau headphone
 dengan kelantangan yang kuat dan lama.

Selain itu, mereka yang bekerja dalam sektor buruh juga berisiko terdedah kepada bunyi kuat berterusan atau berpanjangan pada telinga.

Punca kenapa telinga berdesing #3.
Presbycusis

Ia adalah istilah perubatan untuk menerangkan
kehilangan pendengaran frekuensi tinggi
 yang sering dialami oleh orang tua.

Gejala yang turut melibatkan telinga berdengung ini berlaku disebabkan oleh gegendang telinga yang terjejas akibat penuaan.

#4. Kecederaan pada kepala atau tengkuk

Untuk pengetahuan anda, struktur dalaman telinga sangat sensitif pada perubahan drastik posisi kepala mahupun tengkuk.

Sekiranya kepala atau tengkuk terhentak atau tercedera,
sistem pendengaran juga mungkin boleh terjejas
 lantas menyebabkan tinnitus.

#5. Kesan ubatan tertentu

Terdapat beberapa jenis ubat yang boleh jadi punca telinga berdengung antaranya gentamicin, aspirin dan anti malaria.

Disebabkan itu, anda perlu dapatkan preskripsi doktor terlebih dahulu sekiranya kena mengambil ubatan seperti yang dinyatakan di atas.

Punca kenapa telinga berdesing #6. Ketumbuhan

Ada ketumbuhan bernama
 Schwannoma Vestibular
yang berasal dan terbentuk pada bahagian urat saraf telinga vestibular.

Ketumbuhan ini seterusnya akan menyebabkan gejala seperti tinnitus, pening kepala, kebas muka, badan tidak seimbang serta pekak.

#7. Masalah pada salur darah

Aliran darah yang tidak selari di dalam salur darah arteri atau vena berdekatan dengan telinga boleh menyebabkan telinga menjadi berdesing.

Sekiranya tidak dirawat dengan segera, kondisi ini boleh membawa kepada komplikasi lebih teruk
lantas mengakibatkan strok (angin ahmar)
.

Punca telinga berdengung #8. Tahi telinga mengeras lalu tersumbat

Akhir sekali, masalah ini mungkin hanya berpunca daripada
 tahi telinga yang mengeras lalu tersumbat dalam telinga
.

Oleh itu, anda perlu lebih kerap membersihkan telinga dengan cara yang betul agar ia tidak terlalu keras dan banyak lalu tersumbat.

Apa yang boleh kalian lakukan?

Kebiasaannya, kes-kes kenapa telinga berdesing atau berdengung seakan bunyi alien ini akan kembali normal tanpa sebarang rawatan.

Pun begitu, ia sangat bergantung kepada punca ia berlaku dan diagnosis doktor amatlah diperlukan untuk menentukan tahap keparahan kondisi ini.

Sementara itu, ada beberapa cara yang kalian boleh cuba lakukan untuk mengurangkan dan mengelakkan masalah ini daripada terus berulang.

Pertama sekali, kalian boleh cuba
menelan air liur banyak kali dalam usaha membuka kembali tiub dalam telinga
 yang tersumbat itu.

Ataupun, kalian juga boleh mencuba dengan menguap, mengunyah sesuatu atau menarik nafas sedalam yang mungkin.

Sekiranya ia masih menghantui, adalah sangat disarankan untuk anda segera berjumpa doktor bagi mendapatkan pemeriksaan dan menerima rawatan lanjut yang sepatutnya!


Anak Mula Tantrum Sepanjang Tempoh PKP? Ketahui 5 Cara Atasinya

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Tempoh PKP boleh menyebabkan tekanan kepada individu dewasa mahupun kanak-kanak. Jadi bagaimana cara terbaik untuk
menjaga kesihatan mental anak ketika penularan wabak COVID-19
 ini?

Statistik di Malaysia adalah seperti berikut:

[covid_19]

Kesan tempoh PKP kepada individu

Perintah Kawalan Pergerakan (PKP) yang dilanjutkan sehingga 14 April bertujuan mengekang penularan wabak COVID-19,
 sudah tentu memberikan kesan kepada setiap individu, tanpa mengira usia.

Adakalanya apa yang dialami ibu bapa boleh memberikan impak kepada anak-anak. Sebagai contoh, jika ibu bapa dan penjaga mengendalikan isu wabak COVID-19 dengan tenang, maka ia sudah tentu menjadi 1 sokongan terbaik untuk anak-anak.

Setiap individu akan mengalami dan bertindak dengan cara yang berbeza terhadap tekanan situasi ini.
Dalam masa yang sama tekanan dan kegelisahan sepanjang tempoh PKP ini boleh mendatangkan kesan kepada kesihatan mental anak
.

Baca juga:

Keadaan kesihatan mental anak adalah berbeza

Bagaimana caranya ibu bapa membantu anak-anak untuk berdepan dengan situasi yang mencabar ini?

Kesan tempoh PKP ini adalah berbeza bagi setiap kanak-kanak, sama seperti individu dewasa.

Ada kanak-kanak yang menikmati waktu ini kerana tidak perlu hadir ke sekolah, dan ada juga yang mengalami rasa takut dan bimbang. Lebih-lebih lagi
apabila pergerakan terkawal, tidak boleh keluar rumah sewenang-wenangnya.

Dalam menangani isu berkaitan kesihatan mental anak, ibu bapa perlu mempunyai tahap kesabaran yang tinggi. Jangan cepat melenting atau marah, kerana mereka mungkin masih tidak memahami keadaan sebenarnya berlaku.

Ibu bapa yang mempunyai anak kecil, mungkin akan menyedari ada perubahan pada anak. Mereka mungkin lebih mudah meragam atau sentiasa ingin mendapatkan perhatian anda. Perubahan rutin sepanjang tempoh PKP ini menjadi sesuatu yang sukar buat mereka.

Manakala bagi anak yang sudah besar, mungkin berlaku perubahan emosi secara mendadak atau mudah marah. Jangan pula anda marahkan mereka, okay?

Membataskan pergerakan dan amalan jarak sosial adalah 1 perkara yang sukar
 buat mereka. Apatah lagi jika anak anda seorang yang sering dikelilingi teman-temannya. Pastikan anda boleh memahami kesukaran ini.

Jadi bagaimana untuk mengatasi keadaan ini sekali gus menjaga aspek kesihatan mental dan emosi anak?

5 cara penjagaan kesihatan mental anak

Berikut dikongsikan 5 cara yang boleh dicuba bagi memastikan tahap kesihatan mental dan emosi anak-anak berada pada tahap yang baik.

 Tunjukkan ketenangan diri

Menjadi contoh teladan adalah perkara yang paling penting untuk memastikan kestabilan mental dan emosi anak-anak. Ini kerana ibu bapa adalah cerminan diri anak-anak.

Contoh yang bagaimana perlu anda jadi? Jagalah diri anda sebaiknya.
Cari masa untuk bersenam, mendengar muzik, membaca buku
 atau apa sahaja yang berkesan menenangkan diri anak.

Jika anda kerap menunjukkan wajah risau pastinya secara tidak langsung ia memberikan kesan kepada anak-anak.

 Bantu mereka untuk berasa selamat

Tekanan emosi adalah perkara yang tidak sepatutnya dialami kanak-kanak. Cuba wujudkan 1 persekitaran selamat buat anak anda meluahkan apa yang dirasai oleh mereka. Ini 1 cara membantu mereka untuk berdepan situasi sukar seperti sekarang.

Biarkan mereka mengetahui yang anda mengambil berat dan menyayangi mereka. Bantu mereka untuk menyalurkan apa yang dirasai dengan cara yang baik dan selamat.

Baca juga:

Usia Muda BUKAN Jaminan Terlepas Dari COVID-19, Bahkan Boleh Dapat Simptom Lagi Teruk!

Pusat Asuhan & Nurseri Tutup, Ke Mana Anak Petugas COVID-19 Harus Dihantar?

PKP Tak Bermaksud Anda Jadi Antisosial, Ini Cara Kekalkan Interaksi Walaupun Terkurung!

 Rutin yang fleksibel

Apabila anak-anak anda sudah biasa bermain bersama rakan-rakan di luar rumah, pastinya tempoh
PKP ini menimbulkan rasa pelik dan janggal. Sudah tentu mereka akan bosan.

Jadi cuba cipta rutin yang fleksibel tetapi menyeronokkan. Antara aktiviti yang boleh dilakukan seperti:

Membaca buku atau melihat gambar

Menari mengikut irama muzik atau bernyanyi

Lakukan tugasan rumah yang mudah bersama

Melakukan senaman sambil mendengar muzik digemari mereka

 Hadkan penggunaan gajet

Tidak dinafikan untuk
 ibu bapa yang masih perlu bekerja ketika tempoh PKP ini
, gajet antara penyelamat pilihan paling mudah. Namun, ia sebenarnya memberikan lebih banyak keburukan jika berlebihan, terutamanya kepada kesihatan mental mereka.

Jadi, hadkan masa skrin untuk anak-anak dan cuba wujudkan aktiviti lain yang tidak memerlukan penggunaan gajet.

 Bergembira dan bergelak ketawa

Anda pasti pernah mendengar ketawa adalah ubat yang paling mujarab. Malahan ketawa juga terbukti dapat menjadikan sesuatu hubungan lebih kuat dan mesra. Dalam masa yang sama, ketawa juga boleh mengurangkan ketakutan dan kegelisahan.

Ketawa juga adalah 1 cara penjagaan kesihatan mental anak yang mudah untuk dilakukan.
Bermainlah bersama anak-anak apa sahaja permainan yang mereka gemari. Hadirkan rasa gembira dalam diri mereka.

Penjagaan kesihatan mental diri

Dalam anda cuba untuk menjaga aspek kesihatan mental anak,
anda juga perlu memastikan tahap kesihatan mental, emosi dan fizikal anda berada dalam keadaan yang terbaik.

Jika anda berdepan kesukaran, jangan malu untuk mendapatkan sokongan emosi daripada pasangan dan juga ahli keluarga mahupun rakan baik anda. Pastikan anda juga mempunyai masa untuk bersendiri dan melakukan apa yang anda gemari.

#HelloHealthGroup, #HelloDoktor, #HelloHealthCoronaVirus

https://www.facebook.com/HelloDoktorMY/videos/2789383271108165/

Baca juga:

Alami Leukemia, Kini Disahkan Positif COVID-19 – Ujian Berat Buat Anak Berusia 2 Tahun

Apalah Nasib Gelandangan Ketika Musim COVID-19 Ini? Lebih Terdedah Pada Risiko Jangkitan?

7 Kakitangan Istana Negara Pula Kini Sah Positif COVID-19!

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19

Nak Elak Kulit Kering Sebab Selalu Cuci Tangan? Ada 7 Tip Perlu Buat


Buat 3 Petua Ini Kalau Tak Nak Telur Ikan Mayong Pecah Ketika Dimasak, Mesti Cuba!

Bagi orang-orang lama, hidangan telur ikan mayong boleh dikatakan sebagai antara masakan yang paling digemari. Ini kerana, ia agak jarang dijual di kedai-kedai makan mahupun restoran.

Telur ikan itu sendiri yang bersaiz besar membuatkan ia sering menjadi buruan ramai.

Namun, ada kalanya
telur
 yang dimasak sendiri di rumah akan mudah pecah. Jika telur sudah pecah,
lauk
 akan menjadi kurang cantik.

Jadi, apa tip yang boleh anda buat untuk elakkan telur ikan ini kekal cantik apabila dimasak? Ikuti petua di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Masakan telur ikan mayong

Di negeri-negeri selatan khususnya Johor, ikan mayong atau telurnya biasa dimasak asam pedas.

Manakala di bahagian utara seperti Kedah atau Perlis, ikan ini lebih gemar dimasak gulai mahupun kari.

Apa pun kaedah memasaknya, ia sebenarnya bergantung kepada citarasa anda sendiri.

Walaupun sekadar hidangan kari atau asam pedas, perkara yang paling rumit sewaktu memasak hidangan ini ialah pada cara menyediakan telur ikan tersebut.

Bagi mereka yang pertama kali atau tidak biasa menyediakan hidangan ini, telur ikan mayong pasti akan pecah dan menjadikan lauk yang dimasak kurang cantik.

Oleh itu, bagi mengelakkan ia berulang, anda boleh cuba tiga tip di bawah ini untuk elakkkan telur ikan menjadi pecah.

Tip 1: Rendam dahulu dalam air

Bahan-bahan:

Telur ikan mayong

Air

Cara-caranya:

Rendamkan telur ikan yang hendak dimasak di dalam bekas berisi air dengan suhu bilik.

Masak kuah gulai, kari atau lauk anda terlebih dahulu sehingga mendidih.

Kemudian, tapis
telur
 daripada air rendaman dan masukkan ke dalam kuah yang sedang mendidih. Pastikan api lauk tidak terlalu kuat.

Kacau perlahan-lahan sehingga kuah kembali mendidih dan telur ikan agak masak.

Tutup api segera dan tutup periuk lauk anda. Biarkan telur masak sendiri dalam kuah yang masih panas. Cara ini boleh mengelakkan
telur
 menjadi pecah dan terlebih masak.

Tip 2: Rendam dengan air kapur

Bahan-bahan:

Telur ikan mayong

Air
kapur

Air

Cara-caranya:

Basuh atau bilas telur ikan sehingga bersih secara perlahan-lahan.

Kemudian, sediakan
air kapur
 dalam besen atau bekas.

Rendamkan telur ikan yang telah dibasuh ke dalam air kapur selama 10 minit.

Setelah 10 minit berlalu, toskan telur ikan daripada air kapur dan bilas sehingga bersih.

Panaskan air dalam periuk dan rebus telur ikan seketika.

Sedia untuk dimasak dengan lauk kegemaran anda.

Tip 3: Kukus telur ikan

Bahan-bahan:

Telur ikan mayong

Air dalam periuk kukusan

Cara-caranya:

Basuh bersih telur ikan secara perlahan-lahan.

Kemudian, panaskan periuk kukusan yang telah berisi air.

Masukkan telur ikan ke dalam periuk.

Jika mahukan telur ikan yang benar-benar masak sepenuhnya,
kukus
 ia lebih lama.

Setelah siap dikukus, anda boleh masukkan ke dalam kuah atau lauk anda.

Ekstra, resipi telur ikan masak lemak!

Biasanya, telur ikan ini akan dimasak kari atau asam pedas. Apa kata, anda cuba memasaknya dengan masak lemak pula.

 Ikut resipi di bawah ini:

Bahan-bahan:

Telur ikan

Santan segar

10 – 15 biji cili padi (dikisar)

2 inci kunyit hidup (dikisar)

Asam keping

2 batang serai (dititik)

Daun kunyit (dihiris halus)

Sedikit
garam

Cara-caranya:

Masukkan
santan
, cili padi dan
kunyit hidup
 yang telah dikisar ke dalam periuk.

Panaskan periuk. Pastikan api tidak terlalu besar. Anda juga perlu sentiasa mengacau kuah santan tersebut sehingga mendidih bagi mengelakkan santan pecah.

Dalam masa yang sama, masukkan asam keping, serai yang telah dititik dan juga garam ke dalam periuk.

Apabila kuah sudah mendidih, barulah telur ikan boleh dimasukkan. Kacau sebentar perlahan-lahan bagi memastikan ia masak sekata.

Masukkan hirisan daun kunyit bagi menaikkan lagi rasa dan aroma
masak lemak
 anda.

Tutup api dan sedia untuk dihidangkan.

Kesimpulan

Telur ikan tidak akan pecah jika anda tahu teknik penyediaannya yang betul.

Anda boleh cuba tiga teknik di atas sewaktu anda hendak memasak telur ikan ini.

Percayalah, telur ikan tidak akan pecah dan lauk yang dihidangkan pasti akan lebih menarik. Selamat mencuba ya!


Takut Tinggi? Takut Air? Ini Merupakan Jenis Fobia Yang Mungkin Anda Alami

Semasa kecil, penulis amat takutkan dua perkara: tempat yang tinggi dan
air
. Air? Ya, penulis sangat fobia dengan air atau juga digelar hidrofobia. Ketakutan melampau akan menyinggah dalam diri jika datang ke pantai dan mandi di laut atau mandi di kawasan air terjun. Air pancuran di bilik mandi juga adalah salah satu ketakutan yang perlu penulis hadapi setiap hari ketika masih kecil. Apabila sudah meningkat dewasa, fobia tersebut masih wujud tetapi tidaklah terlalu kuat seperti sewaktu masih kecil.

Apakah sebenarnya fobia?

Bercakap soal fobia ini, adakah anda memiliki jenis fobia tertentu yang anda sedang alami? Bagi mereka yang tidak tahu, fobia bermaksud sejenis ketakutan yang tidak rasional terhadap sesuatu yang sebenarnya tidak memberikan sebarang mudarat. Apabila seseorang mengalami fobia, mereka sebenarnya sedang mengalami ketakutan melampau terhadap sesuatu objek atau situasi. Ia berbeza dengan ketakutan biasa kerana fobia boleh menyebabkan kesukaran yang boleh mengganggu kehidupan individu tersebut.

Apakah kategori fobia yang ada?

Berdasarkan Diagnistic and Statistical Manual of Mental Disorders, Edisi Kelima (DSM-5), fobia tertentu boleh dikategorikan kepada 5 bahagian umum iaitu:

Ketakutan berkaitan
haiwan
 seperti labah-labah, ular dan serangga

Ketakutan berkaitan persekitaran semula jadi seperti ketinggian, guruh, kilat dan kegelapan

Ketakutan berkaitan darah, kecederaan, dan keadaan kesihatan seperti
suntikan
, dan kepatahan
tulang

Ketakutan berkaitan situasi tertentu seperti menaiki kapal terbang, menunggang motosikal atau menaiki lif

Ketakutan lain seperti tercekik, bunyi bising dan lemas

Berapa banyakkah jenis fobia yang ada?

Sebenarnya, tidak terdapat jumlah sebenar berkenaan jenis fobia yang ada. Oleh itu, penyelidik akan mewujudkan nama khas bagi jenis fobia yang berlaku apabila ia terjadi. Kajian mengenai fobia juga adalah satu proses yang sedikit rumit memandangkan ramai individu yang mengalami fobia tidak mendapatkan rawatan dan kes fobia tidak dilaporkan.

Walau bagaimanapun, terdapat beberapa jenis fobia yang sering berlaku berpandukan kajian yang telah dijalankan pada tahun 1998 dan diterbitkan dalam British Journal of Psychiatry. Antaranya ialah:

Acrophobia:
 Ketakutan terhadap ketinggian

Aerophobia:
 Ketakutan menaiki kapal terbang

Arachnophobia:
 Ketakutan terhadap labah-labah

Astraphobia:
K
etakutan terhadap kilat dan guruh

Autophobia:
K
etakutan jika keseorangan

Claustrophobia:
 Ketakutan terhadap kawasan yang sesak dan sempit

Hemophobia:
 Ketakutan terhadap darah

Hydrophobia:
 Ketakutan terhadap air

Ophidiophobia:
 Ketakutan terhadap ular

Zoophobia:
K
etakutan terhadap
haiwan

Terdapat juga beberapa jenis fobia yang dianggap sebagai sesuatu yang unik, seperti:

Alektorophobia:
K
etakutan terhadap ayam

Onomatophobia:
 Ketakutan terhadap nama

Pogonophobia:
 Ketakutan terhadap janggut

Nephophobia:
 Ketakutan terhadap awan

Cryophobia:
 Ketakutan terhadap sejuk atau ais

Tempoh masa fobia juga tidak terhad. Ia bergantung kepada bagaimana seseorang itu mengendalikan fobia yang dialami. Percaya tak kalau penulis kata bahawa penulis masih lagi mempunyai fobia terhadap air. Sebab itulah penulis masih lagi tidak pandai berenang. Penulis akan mula rasa takut apabila air sudah mula memasuki lubang telinga dan akan mula menggelabah. Kalau mandi di pantai, penulis akan berada jauh sedikit daripada orang lain kerana ada yang cuba menyelamkan kepala penulis kedalam air. Tak cool okay!

Jika anda mengalami masalah yang dinyatakan, sila berjumpa doktor untuk nasihat selanjutnya.


Nilai Murni Yang Perlu Diajar Kepada Anak

Dalam dunia moden kini, nilai moral sudah tidak lagi dititikberatkan. Sebagai ibu bapa, anda perlu menyemai amalan baik berserta nilai murni pada diri anak-anak anda. Dengan cara ini dapat membantu mereka mengenal akan bahayanya harta materialistik serta menyumbang kepada pencirian progresif mereka.

Baik hati

Memandangkan kanak-kanak sudah biasa menerima kasih sayang dan jagaan daripada ibu bapa, jadi mereka boleh membesar dengan rasa pentingkan diri dan sukar untuk memahami perasaan orang lain. Kebaikan, keprihatinan, dan pertimbangan adalah nilai yang anak anda akan sukar fahami para permulaannya. Jadi, jangan lupa untuk menerangkan tentang perkongsian nilai dengan anak-anak anda. Anda boleh mula mengajar mereka melalui perkara yang mudah. Contohnya, anda boleh ingatkan mereka untuk tidak membuat bising apabila ada orang bercakap dalam telefon. Anda juga boleh meminta anak anda untuk membantu melakukan kerja-kerja rumah seperti mengemop lantai, mencuci sayur-sayuran dan sebagainya.

Bersyukur

Bersyukur adalah nilai yang mengambil masa untuk diterapkan. Perkataan “terima kasih” adalah kunci untuk melakukannya. Ajar anak anda untuk mengucapkan terima kasih apabila seseorang melakukan perkara yang baik untuk mereka ataupun semasa menerima pemberian seseorang. Cara lain yang anda boleh lakukan adalah anda boleh menetapkan hari untuk meminta mereka menyumbangkan sesuatu yang mereka sayangi. Dengan cara ini, anak anda akan belajar untuk lebih bersyukur.

Murah hati

Murah hati boleh dilihat dalam sebarang perhubungan melalui cara “beri dan ambil” atau bertolak-ansur. Oleh itu, janganlah hanya membiarkan anak anda ‘menerima’ sahaja. Galakkan mereka untuk menjemput rakan-rakan ke rumah untuk sambutan majlis ataupun melakukan aktiviti yang menyeronokkan. Ketika itu, kongsi bersama mereka apa yang dimaksudkan dengan murah hati melalui perkongsian mainan mereka, makanan dan juga minuman dengan orang lain. Anda juga boleh menasihati anak untuk memberikan mainan, pakaian, dan buku kepada orang yang memerlukan.

Adab

“Tolong”, “terima kasih”, dan “maafkan saya” adalah refleksi kepada adab yang sopan. Ajar anak anda makna dan kepentingan perkataan-perkataan tersebut dan gunakannya dalam sebarang perbualan. Contohnya, minta anak anda untuk mengucapkan “terima kasih” apabila melihat pembantu rumah mengemaskan rumah anda. Anda dan pasangan juga perlulah menggunakan perkataan-perkataan ini setiap hari supaya anak anda boleh meniru perbuatan anda. Jika mereka menyebutnya dalam situasi yang betul dan tanpa anda perlu mengingatkan mereka untuk mengucapkannya, berilah kata pujian kepada si kecil.


Parents, Ajar Anak 6 Batasan PENTING Ini Semasa Berkawan, Baik Untuk Mental Mereka!

Dalam hidup ini, ada had atau batasan dalam sesuatu perkara seperti melibatkan adab berkawan. Jika tidak, ia boleh menyebabkan kesan negatif, bukan sahaja kepada diri sendiri, bahkan persekitaran kita.

Seperti peribahasa ‘melentur buluh biarlah daripada rebungnya’, ayuh teruskan membaca perkongsian artikel ini untuk mengetahui kepentingan mendidik anak mengenai had atau
boundaries
 terutamanya berkaitan adab berkomunikasi dengan individu lain.

Untuk mendapatkan lebih banyak info tentang Keibubapaan, sila dapatkannya
di sini.

Kesan tanpa adab komunikasi

Mengapa anak perlu mengetahui adab berkawan?

Pernah tak anda mengalami situasi di mana anak balik dari sekolah dengan
muka yang sedih
 atau monyok dan apabila ditanya, katanya diejek atau
dibuli kawan
?

Ada sekali selepas mengambil anak daripada sesi persekolahan, wajah si kecil tampak suram – tidak seceria biasa. Sudah tentu sebagai
 seorang ibu
, hati berasa bimbang dan tertanya-tanya puncanya.

Setelah ditanya, akhirnya si kecil mengadu bahawa dirinya diejek rakan sekelas dengan mengatakan dirinya ‘kecik’.

Tindakan yang boleh penulis lakukan adalah untuk memujuk anak menerimanya dari sudut positif, seperti “Baguslah kawan cakap Husna kecil, sebab kecil itukan comel”.

Dalam masa yang sama penulis
memberi pujian
 di atas tindakan anak kerana tidak membalas ejekan rakannya itu.

Inilah pengalaman yang penulis hadapi dan pastinya ada ibu bapa di luar sana turut pernah mengalami pengalaman sama seperti ini, betul tak?

Memang tidak dinafikan apabila anak bercerita apa yang berlaku, perasaan menjadi bercampur-baur.

Tetapi walau apa pun kita
sebagai ibu bapa
 mesti sentiasa mengajar anak ke arah kebaikan dan bukannya untuk memburukkan lagi keadaan.

Atas sebab inilah pentingnya untuk kita mendidik anak mengenai batasan (
boundaries)
 seperti
melibatkan tingkah laku
, adab berkomunikasi, sentuhan dan sebagainya.

Adab berkawan: Pentingnya sempadan dalam hidup

Sempadan/batasan adalah had yang kita tetapkan untuk diri sendiri dan orang lain agar berasa selamat dan dihormati. Ia membantu diri mengetahui perkara yang boleh diterima dan tidak boleh diterima dalam
hubungan sosial
 kehidupan ini.

Mendidik anak untuk memahami mengenai sempadan ini penting kerana mereka masih dalam
proses belajar
 tentang diri dan dunia di sekeliling.

Dengan menetapkan sempadan, ia boleh membantu anak berasa selamat dan terjamin, di samping mengajar mereka mengenai rasa hormat terhadap individu lain.

Sempadan juga memberikan anak kawalan ke atas kehidupan mereka – yang membantu terutamanya apabila
berdepan tekanan
 atau perubahan.

Fahami jenis sempadan dalam adab berkawan

Sempadan adalah had ditetapkan untuk berinteraksi dengan individu lain atau peraturan yang perlu dipatuhi.

Antara kategori sempadan yang penting diajar kepada anak adalah:

Batasan fizikal melibatkan ruang peribadi, keselesaan anak dengan sentuhan dan dapat memenuhi keperluan fizikal seperti makanan, air dan rehat.

Batasan seksual melibatkan persetujuan, penghormatan dan privasi anak – sentuhan selamat dan tidak.

Batasan emosi melibatkan menghormati
perasaan dan emosi anak
 serta perasaan individu lain. Anak harus mengetahui bahawa mereka tidak perlu melayani setiap kata-kata individu lain jika ia hanya akan menyakiti dirinya.

Batasan topik di mana anak mempunyai hak mengelakkan bercakap mengenai perkara yang tidak disukainya. Ajarkan anak untuk tidak
bercakap buruk
 tentang individu lain.

Batasan material melibatkan cara anak melayan barang dan harta peribadi diri. Melibatkan cara anak memilih untuk berkongsi dengan individu lain dan cara anak menjangkakan barangan tersebut akan dilayan oleh individu lain apabila berkongsi.

Batasan masa di mana anak perlu memahami dan mengetahui bahawa dirinya berhak dalam menentukan masanya sendiri.

Baca juga:

Mendidik anak mengenai sempadan dalam adab berkawan

Berikut antara cara yang boleh membantu dalam mengajar anak menerapkan adab dan batasan ini:

Menjadi teladan dalam adab berkomunikasi

Ibu bapa akan sentiasa menjadi contoh kepada anak-anak terutamanya dalam perihal melibatkan tingkah laku, empati dan kesedaran diri. Jangan jadi seperti ketam mengajar anaknya berjalan lurus.

Tunjukkan kepada anak
cara pertuturan
 yang baik, pentingnya untuk menepati masa dan sebagainya.

Adab berkawan #Bersikap tegas

Galakkan anak untuk menggunakan pernyataan ‘saya’ bagi menyatakan fikiran dan perasaan mereka
semasa berkomunikasi
 dengan individu lain, seperti “Saya rasa ___ apabila awak ___”.

Ini membantu anak mengetahui bahawa tiada salahnya untuk mem
bela d
iri dan menyatakan pendirian mereka.

Jelas dan spesifik

Bantu anak untuk menjelaskan had atau batasan diri mereka kepada individu lain dengan sejelas yang mungkin. Ini dapat membantu menghindari sebarang kekeliruan atau
 salah faham
.

Berlatih situasi melibatkan sempadan dalam adab berkawan

Mempelajari cara menjadi
lebih empati
 boleh membantu anak apabila melibatkan interaksi sosial. Tetapi dalam masa yang sama, bantu anak untuk belajar membela diri dan batasan mereka apabila ada kanak-kanak lain bersikap memaksa atau agresif.

Ajari mereka mengenai perkara yang boleh dilakukan jika ada rakan yang tidak menghormati perasaan atau batasan diri dengan memberi anak peluang untuk berlatih membela diri. Ini sangat penting dalam adab berkomunikasi.

Sebagai contoh, tanyakan kepada anak, “Apakah cara boleh Husna lakukan bagi menegur rakan yang suka mengambil barangan tanpa bertanya terlebih dahulu?

Sarankan beberapa frasa mudah yang boleh digunakan anak untuk membela diri sendiri seperti, “Saya tidak suka awak mengambil barangan saya tanpa minta izin.”

Kesimpulan

Membantu anak memahami batasan dalam adab berkawan dan berkomunikasi dapat membina perkembangan positif diri mereka. Ia secara tidak langsung dapat meningkatkan rasa
keyakinan diri
 mereka dalam menempuhi kehidupan mendatang.


Asyik Buka IG Tengok Berapa 'Like' Selepas Post Gambar? Ini Ada Kaitan Dengan Masalah Jiwa!

Pernah dengar mengenai FOMO? FOMO ada kaitannya dengan ketagihan media sosial. Ia boleh mengganggu kesihatan mental remaja dan perlu dihentikan sebelum membarah.

FOMO atau
fear of missing out
 ialah satu fenomena yang meragut kebahagiaan ramai orang terutamanya generasi muda.

Penggunaan media sosial yang tiada batasnya, ditambah lagi dengan perlawanan ‘menunjuk kebahagiaan’ di
akaun Facebook dan Instagram
 masing-masing kini umpama sesuatu yang biasa pada zaman ini.

Namun, ramai yang tidak tahu bahawa
content
 yang dihidangkan kepada mereka saban hari itu boleh membuatkan mental mereka terganggu.

Tapi, mengapa semua ini terjadi? Untuk pengetahuan anda, akar umbi fenomena FOMO

berasal daripada rasa gelisah dan resah tentang pencapaian diri.

Perasaan ini boleh
memusnahkan keyakinan diri
 anda dan akan jadi bertambah teruk jika anda ketagihan media sosial seperti Facebook atau Instagram.

Apa maksud sebenar FOMO?

Pada tahun tahun 2013, perkataan FOMO telah dimasukkan ke dalam Kamus Bahasa Inggeris Oxford. Namun, apakah maksud sebenar yang berselindung di sebalik akronim ini?

Menurut sebuah kajian, definisi sebenar FOMO ialah rasa kurang, tidak cukup atau ketinggalan jika dibandingkan dengan orang lain.

Mereka yang mengalami FOMO juga sering rasa bahawa orang lain sedang mengalami hidup yang lebih bermakna daripada mereka.

 Orang sekeliling seperti mempunyai keluarga yang lebih bahagia, kerja yang lebih baik dan duit yang lebih banyak.

Bahaya sebenar yang berselindung di sebalik media sosial

Manusia merupakan makhluk yang gemar bersosial. Kita semua perlukan masa bersama orang lain, sama ada untuk bertukar-tukar cerita ataupun sebagai peneman. Tidak ada manusia yang boleh hidup bersendirian tanpa orang lain di sisi.

Dalam dunia sekarang, semuanya sudah berubah. Ditambah pula dengan pandemik COVID-19, ramai yang terpaksa
menghabiskan masa dalam isolasi
.

Secara tidak langsung, manusia akan beralih kepada penggunaan media sosial seperti Facebook, Instagram, Snapchat dan lain-lain sebagai salah satu alat untuk bertegur sapa dan bertanya khabar.

Namun,
penggunaan aplikasi sebegini ada hadnya.
 Untuk pengetahuan anda, media sosial tidak patut digunakan sebagai pengganti hubungan manusia dalam dunia sebenar.

Aktiviti bersosial boleh membuatkan seseorang itu rasa lebih gembira, bertenaga dan lebih positif. Namun, semua ini tidak berlaku jika anda bersosial secara maya lebih-lebih lagi dengan menggunakan media sosial.

Malah, ketagihan media sosial sebenarnya boleh buatkan anda jadi semakin sunyi dan tertekan.

Jika anda sedang berseorangan dan melalui isolasi, kesihatan mental akan jadi merosot jika anda benarkan sindrom FOMO menghantui diri!

Apa yang boleh dilakukan untuk elakkan FOMO?

Individu yang menghabiskan masa terlalu lama atas talian akan dibelenggu rasa sedih, tidak puas hati, hampa dan sunyi.

Malah, perasaan ini boleh mengganggu kehidupan seharian jika dibiarkan berlarutan dalam tempoh masa yang panjang.

Ketagihan media sosial merupakan kunci utama FOMO. Jika anda rasa mengalami FOMO, ini 3 perkara yang boleh dilakukan:

1.

Kenal pasti perasaan yang anda alami

Jika anda ingin mengelakkan FOMO, pertama sekali anda perlulah kenal pasti apa yang menyebabkan perasaan itu menghantui diri anda.

Tepuk dada dan tanya diri, adakah anda menggunakan aplikasi Facebook dan Instagram secara keterlaluan kebelakangan ini?

Adakah anda kerap berfikir anda seorang yang
useless
, tidak mampu, atau tidak akan pernah dapat apa yang rakan-rakan anda miliki di media sosial?

Langkah utama untuk menangani FOMO adalah dengan mengenal pasti tanda-tandanya sebelum ia bertindak mengganggu kesihatan mental anda.

Pastikan anda tahu bahawa apa yang anda lihat di media sosial
tidak semestinya 100% benar
 supaya anda boleh elakkan diri daripada membandingkan kehidupan anda dengan sesuatu yang palsu.

2.

Pastikan anda lihat dari sudut yang lebih realistik

Menurut Dr. Laurie Santos, sebuah kajian telah dijalankan dalam kalangan atlet yang menyertai sukan Olimpik.

Kajian tersebut menunjukkan, atlet yang memenangi pingat perak selalunya akan rasa kecewa dan kurang gembira berbanding mereka yang memenangi pingat gangsa.

Ini kerana, atlet yang memenangi tempat kedua akan rasa dirinya tidak cukup bagus untuk memenangi pingat emas.

Manakala, yang mendapat pingat gangsa akan rasa gembira kerana mereka tergolong dalam
top 3
 yang terbaik dalam sukan tersebut.

Nampak kan perbezaannya? Kadangkala,
mind-set
 seseorang serta keadaan mereka turut memainkan peranan yang penting.

Apabila kita sering membandingkan diri kita dengan orang lain, kita tidak akan pernah rasa gembira walaupun apa yang kita punyai pada masa sekarang adalah lebih daripada apa yang orang lain miliki.

3.

Elakkan terlalu fokus pada kehidupan orang lain

Daripada anda risau tentang pandangan orang lain terhadap diri anda, ataupun sibuk berfikir mengenai apa yang kurang di dalam hidup anda, cuba alihkan semua tenaga tersebut dan fikir mengenai diri anda pada masa sekarang.

Cuba
letakkan telefon bimbit
 anda buat seketika. Cara terbaik untuk mengurangkan FOMO dalam kehidupan seharian adalah dengan cara mengurangkan penggunaan media sosial.

Followers
 anda tidak perlu tahu apa yang anda ingin lakukan hari ini. Selain itu,
bilangan likes
 juga tidak menentukan sama ada anda berjaya dalam hidup ataupun tidak.

Instagram dan Facebook bukanlah kehidupan yang sebenar, dan ketahuilah kebanyakannya PALSU. Oleh sebab itu, mengapa anda perlu biarkan diri dibelenggu FOMO?


Anak Autisme Tak Boleh Bercakap Langsung? Mak Ayah Ambil Tahu Punca & Rawatan

Autisme, atau
 autism spectrum disorder
 (ASD) adalah istilah yang digunakan untuk mengenal pasti pelbagai gangguan perkembangan neuro.

Gangguan-gangguan ini dikumpulkan sekali dek aspek persamaan yang
menjejaskan kemampuan seseorang untuk berkomunikasi, bersosial, berfikir dan membesar.

Seperti yang kita tahu, kebanyakan individu autistik ada kesukaran berkomunikasi atau lambat bercakap. Tahapnya pula boleh menjadi ringan hingga parah.

Pun begitu, sesetengah individu autisme tidak boleh bercakap sama sekali. Bahkan, sebanyak 40% kanak-kanak dengan ASD mengalami jenis autisme bukan verbal (
nonverbal
).

Bersempena Hari Kesedaran Autisme Sedunia yang jatuh pada tanggal 2 April tahun ini, mari kita fahami apa itu autisme bukan verbal dengan lebih mendalam, teruskan membaca!

Autisme bukan verbal, kenali gejala-gejalanya

Individu autistik mungkin mengalami kesukaran untuk bertutur atau berbual dengan orang lain, tetapi berbeza pula bagi golongan autisme bukan verbal.

Jenis autisme ini tidak mampu untuk bercakap sama sekali! Apa puncanya?

Terdapat beberapa sebab yang berpotensi menjadi punca. Antaranya, mereka mungkin mengalami apraksia.

Untuk makluman, kanak-kanak apraksia
tidak boleh menggerakkan lidah dan mulut bagi menghasilkan bunyi pertuturan dengan betul.

Selain itu, ia mungkin disebabkan mereka belum mengembangkan kemahiran bahasa lisan untuk bercakap.

Tambah lagi, sesetengah kanak-kanak juga mungkin akan kehilangan kemahiran lisan apabila gejala gangguan ini bertambah parah dan semakin jelas.

Ada juga kanak-kanak autistik yang mempunyai
echolalia,
menyebabkan mereka mengulangi suatu perkataan atau frasa secara berulang kali lantas
menyukarkan proses komunikasi.

Simptom lain boleh dibahagikan kepada 3 kategori utama, merangkumi:

Sosial:
 Individu autistik sering menghadapi masalah dengan pergaulan sosial. Mereka mungkin berasa malu dan ingin menjauhkan diri. Mereka juga mungkin akan
mengelakkan kontak mata dan tidak bertindak balas ketika namanya disebut.
 Gejala ini boleh menyebabkan mereka merasa terasing yang akhirnya boleh membawa kepada kegelisahan dan kemurungan.

Kelakuan:
 Rutin adalah penting bagi seseorang yang autistik. Sebarang gangguan dalam jadual harian mereka boleh menjejaskan emosi hingga ke tahap yang parah.

Perkembangan:
 Individu autistik berkembang dengan kadar yang berbeza. Sesetengah budak mungkin membesar mengikut tahap yang normal selama beberapa tahun, kemudian menghadapi kemunduran pada usia 2 atau 3 tahun. Yang lain pula mungkin mengalami
perkembangan yang lebih lambat dan berlanjutan hingga ke usia remaja.

Pun begitu, simptomnya boleh beransur baik mengikut pertambahan usia.

Apabila mereka lebih besar, gejala dialami biasanya tidak akan menjadi separah dahulu dan potensi untuk bertutur juga meningkat dengan bantuan terapi.

Autisme, apa penyebabnya?

Malangnya, hingga kini, punca autisme masih belum diketahui…

Walau bagaimanapun, penyelidik telah mengaitkan beberapa faktor yang berupaya menyumbang kepada puncanya, seperti:

Faktor usia ibu bapa:
 Anak yang dilahirkan oleh ibu bapa yang lebih tua mempunyai peluang yang lebih tinggi untuk menghidap autisme

Pendedahan pranatal:
 Toksin di persekitaran dan pendedahan kepada logam berat semasa kehamilan turut memainkan peranan

Sejarah keluarga:
 Kanak-kanak yang mempunyai ahli keluarga autisme
 cenderung menghasilkan bayi autistik

Mutasi dan gangguan genetik:

Fragile X syndrome
 dan
 tuberous sclerosis
 adalah 2 penyebab yang disiasat kaitannya dengan autisme

Kelahiran pramatang:
 Bayi yang dilahirkan tidak cukup berat juga berkemungkinan besar mengalami gangguan itu

Ketidakseimbangan kimia dan metabolik:
 Gangguan hormon atau bahan kimia boleh menghalang perkembangan otak, menyebabkan perubahan pada kawasan otak yang dikaitkan dengan autisme

Ingin penulis tekankan, vaksin sama sekali
tidak
 menyebabkan autisme!

Pada tahun 1998, sebuah kajian kontroversial mengaitkan hubungan antara autisme dan vaksin.

Tetapi, penyelidikan tambahan telah menolak laporan tersebut. Bahkan, para penyelidik tersebut telah
menarik balik tuntutan vaksin sebagai punca autisme pada tahun 2010.

Bagaimana autisme bukan verbal didiagnosis?

Proses mendiagnosis jenis autisme ini memerlukan fasa pemeriksaan yang berbeza.

Pakar mungkin akan menjalankan pelbagai ujian untuk bantu menyingkirkan kemungkinan penyebab lain.

Ini termasuklah:

Ujian fizikal

Ujian darah

Ujian pencitraan seperti imbasan MRI atau CT

Sebilangan pakar pediatrik mungkin akan merujuk kanak-kanak ini kepada pakar pediatrik perkembangan tingkah laku.

Doktor-doktor ini juga adalah pakar dalam merawat gangguan seperti autisme dan
ujian tambahan lain mungkin perlu dijalankan.

Pilihan-pilihan rawatan

Sebenarnya, tiada ubat yang dapat merawat autisme. Sebaliknya, rawatan seperti terapi dan campur tangan tingkah laku dapat bantu atasi gejala dan kelewatan perkembangan.

Kanak-kanak jenis autisme ini turut memerlukan bantuan setiap hari, ketika dalam proses untuk belajar berinteraksi dengan individu lain.

Terapi ini membantu anak anda mengembangkan kemahiran bahasa dan komunikasi.

Rawatan untuk autisme bukan verbal boleh merangkumi:

Campur tangan pendidikan:
 Kanak-kanak autistik sering bertindak balas dengan baik pada sesi berstruktur dan intensif, yang mengajar tingkah laku berorientasikan kemahiran. Program-program ini
membantu mereka belajar kemahiran sosial dan berbahasa
 di samping meningkatkan mutu pendidikan dan perkembangan

Ubat-ubatan:
 Ubat tertentu mungkin berguna untuk sesetengah kondisi dan gejala yang berkaitan. Ini termasuklah, kegelisahan atau kemurungan, dan gangguan keperibadian
 obsessive compulsive personality disorder
 (OCPD). Ubat antipsikotik pula dapat mengatasi masalah tingkah laku yang teruk, dan ubat-ubatan ADHD mengurangkan tingkah laku impulsif dan hiperaktif

Kaunseling keluarga:
 Ibu bapa dan adik beradik penghidap autistik boleh mendapatkan manfaat daripada terapi
one-on-one
. Sesi ini bakal mengajar anda cara mengendalikan cabaran autisme bukan verbal

Akhir kata, cara terbaik untuk membantu anak anda membina kemahiran komunikasi dan bertutur adalah dengan memulakan rawatan secepat mungkin!

Campur tangan awal adalah kunci utama buat penghidap autisme bukan verbal.


Kerap Selsema Dan Hidung Berair Pada Waktu Panas? Ini Puncanya!

Kerap selsema ketika cuaca panas? Hidung mula berair dan selalu bersin walaupun hari panas terik? Ketahuilah anda tidak berseorangan!

Ramai yang sangka selesema hanya akan berlaku
ketika cuaca sejuk.
Tetapi, tanggapan ini tidak benar sama sekali.

Malah, kita boleh mengalami selesema pada bila-bila masa sepanjang tahun.

Walaupun cuaca panas, virus yang menyebabkan selesema masih boleh merebak dan menjangkiti kita.

Sama seperti penyakit lain, selesema boleh tersebar apabila individu yang menghidap penyakit ini menjadi kontak rapat dengan orang lain yang sihat.

Ada banyak cara untuk virus ini merebak. Antaranya adalah melalui batuk, bersin atau sentuhan.

Tidak kiralah jika anda mengalami selesema ketika cuaca panas atau sejuk, simptomnya tetap sama.

Walaupun keadaan di luar panas terik, virus yang menyebabkan kita kerap selsema boleh berjangkit dengan mudah.

Kerap selsema pada waktu sejuk dan panas, apa bezanya?

Demam dan selesema pada waktu sejuk boleh berlaku disebabkan jangkitan 200 virus yang berbeza.

Semuanya boleh menyebabkan simptom seperti kerap selsema,
bersin
 dan batuk.

Satu kumpulan virus yang turut dikenali sebagai rhinovirus merupakan dalang di sebalik demam selesema pada waktu sejuk.

Virus ini juga lebih aktif dan mudah merebak ketika berada dalam suhu rendah.

Namun, virus berbeza pula yang akan menjadi aktif ketika cuaca panas.

Menurut Dr. Michael Pichichero dari
Rochester General Hospital Research Institute
, virus yang menjadi dalang demam selesema pada waktu panas ialah enterovirus.

Virus ini boleh menjangkiti tisu di kawasan hidung dan tekak, mata serta sistem pencernaan kita.

Virus yang sama juga boleh menyebabkan polio, namun vaksin telah melupuskan kebanyakan penyakit ini di seluruh dunia.

Walau bagaimanapun, ada 60 lagi jenis enterovirus yang tidak akan menyebabkan polio masih lagi aktif di sekeliling kita.

Hampir separuh daripada individu yang mengalami jangkitan enterovirus tidak akan jatuh sakit.

Namun, virus ini menyebabkan demam selesema kepada hampir 10 juta hingga 15 juta orang di seluruh dunia setiap tahun, terutamanya pada bulan Jun dan Oktober.

Enterovirus juga boleh menyebabkan demam yang datang secara tiba-tiba. Ia juga boleh menyebabkan simptom pernafasan yang tidak serius, sakit tekak, pening kepala, sakit badan dan juga muntah-muntah.

Masalah kerap selsema dan demam selalunya boleh sembuh dengan sendirinya tanpa sebarang rawatan.

Ambil ubat-ubatan seperti
paracetamol atau ibuprofen
 untuk mengurangkan suhu ketika demam.

Ia juga boleh mengurangkan sakit belakang serta sakit badan yang datang bersama demam.

Berapa lama ia akan berlangsung?

Sama seperti demam selesema lain, selesema ketika musim panas akan berlaku dalam masa kurang daripada 10 hari. Simptom juga akan berkurang sekitar hari ke-7.

Antara simptom-simptomnya ialah:

Demam pada suhu 38 darjah selsius
atau lebih.

Sakit badan.

Rasa lemah dan letih.

Tekak kering.

Pening kepala.

Kerap selsema.

Sukar tidur.

Tidak ada selera makan.

Cirit birit atau sakit perut.

Simptom yang sama juga boleh berlaku kepada kanak-kanak. Namun, mereka selalunya akan sakit telinga dan tidak aktif seperti biasa.

Walau bagaimanapun, kanak-kanak selalunya akan sembuh lebih cepat berbanding orang dewasa. Mereka yang lebih berusia pula selalunya akan mengalami selesema yang lebih panjang dan boleh berlarutan sehingga dua minggu.

Cara mudah atasi masalah demam dan kerap selsema

Selesema atau demam ketika panas mempunyai rawatan yang sama dengan selesema yang berlaku pada musim sejuk. Untuk mengatasi masalah ini, ada beberapa langkah yang boleh dilakukan:

Berehat secukupnya.
 Pastikan anda mendapatkan rehat dan tidur yang mencukupi. Duduk di rumah dan jangan keluar untuk elakkan selesema daripada menjangkiti orang lain.

Minum air dengan mencukupi,
 lebih-lebih lagi air kosong. Elakkan minuman yang boleh menyebabkan dehidrasi seperti alkohol, kopi atau minuman tenaga. Sebaiknya, ambil minuman panas seperti teh yang dapat melegakan simptom.

Gunakan herba
untuk merawat selesema.
 Walaupun ia tidak mampu memulihkan selesema, ada beberapa jenis herba yang boleh mengurangkan simptom yang anda alami.

Pasang penapis udara
 atau
air humidifier
.
 Ia dapat membantu mengurangkan simptom seperti hidung berair, hidung tersumbat,
sakit tekak dan batuk.

Elakkan berjumpa dengan individu yang demam
. Jika anda mengenali sesiapa yang sedang sakit, jangan berjumpa dengan mereka buat sementara waktu.

Kesimpulan

Walaupun selesema boleh berlaku pada bila-bila masa, tidak dinafikan ia amat lazim berlaku pada musim sejuk.

Namun, ada juga yang kerap selesema pada waktu panas. Salah satu kaedah untuk mengatasi masalah ini adalah dengan cara menjaga kebersihan diri.

Pastikan anda sentiasa membasuh tangan dengan sabun,
pakai pelitup muka
 jika perlu keluar rumah dan elakkan berjumpa dengan orang yang sakit.

Jika masalah selesema anda menjadi semakin teruk, pastikan anda berjumpa doktor untuk rawatan lanjut. Jika tidak, anda boleh pergi ke farmasi berdekatan untuk mendapatkan ubat-ubatan secara
over-the-counter
.


Bila Baby Mula Menendang? Ini 5 Cara Mudah Kira Tendangan Bayi Dalam Perut

Terbeliak mata si ibu hamil keseronokan di saat anak di dalam kandungan membuat tendangan pertama.

Rasa, terkejut, gemuruh, riang bercampur aduk terutamanya bagi
mereka yang baru pertama kali hamil.

Memang normal bagi setiap bayi untuk membuat tendangan pertama sekitar 18 hingga 25 minggu kehamilan.

Bagi yang sudah hamil beberapa kali, mereka mungkin lebih cekap mengesan tendangan bayi buat kali pertama.

Mungkin ada yang anggap remeh, namun tendangan tersebut boleh memberikan maklumat berharga kepada ibu dan pegawai kesihatan yang memantau.

Oleh sebab itulah kiraan tendangan bayi perlu dibuat dengan betul terutamanya ketika trimester ketiga kehamilan.

Kajian berkaitan dengan tendangan bayi dan perkembangan deria otak

Pada tahun 2018, satu kajian yang diterbitkan di laman jurnal Nature menunjukkan kaitan yang kuat di antara aktiviti tendangan bayi dengan perkembangan deria.

Subjek kajian melibatkan
bayi yang lahir di antara 31 hingga 42 minggu (campuran kelahiran pramatang dan matang).

Usia bayi dikira berdasarkan kepada kematangan mereka semasa dilahirkan.

Jika mereka dilahirkan pramatang, maka usia mereka akan dikira seperti bayi yang masih di dalam kandungan sehingga mencapai usia matang (37 minggu dan ke atas).

Sebagai contoh, bayi pramatang  berusia 1 minggu yang lahir pada minggu ke 32 kehamilan, akan dikira sebagai
 bayi yang sama perkembangan dengan janin di dalam kandungan
 yang berusia 33 minggu.

Hanya jika mereka mencapai usia matang (37 minggu) kiraan usia akan mengikut kepada taraf bayi yang baru lahir.

Contohnya, bayi berusia 1 minggu yang lahir pada minggu ke 40 kehamilan akan dianggap berusia 1 minggu.

Pengkaji memberi tumpuan kepada gelombang
perkembangan otak yang terhasil semasa bayi tidur di dalam fasa rapid eye movement (REM).

Setiap kali mereka menggerakkan anggota badan, sebagai contoh tangan, hemisfera otak akan memproses deria sentuh pada tangan terlibat.

Fenomena perkembangan deria ini sangat memberangsangkan bagi subjek bayi pramatang.

Apabila bayi matang sudah mencecah beberapa minggu, perkembangan deria itu hilang.

Tendangan bantu bayi untuk kenali tubuh mereka sendiri

Setiap anggota yang bergerak ketika bayi sedang tidur di dalam kandungan akan mengalami perkembangan deria badan.

Ia merupakan satu bentuk pemetaan saraf yang  terhasil kesan daripada
aktiviti biologi dan faktor persekitaran di dalam rahim ibu.

Kajian dalam subjek haiwan seperti tikus turut menunjukkan dapatan yang serupa.

Tendangan bayi ketika di dalam perut bukan sahaja penting untuk kita tahu anak di dalam kandungan sihat malah perkembangan mereka ketika berada di dalam perut.

Oleh sebab itulah tidur dianggap sebagai satu komponen penting dalam
perkembangan janin di dalam kandungan.

Kajian sebegini boleh menyumbang kepada aspek penjagaan bayi pramatang.

Walau bagaimanapun, bukan mudah untuk ibu mengira dengan tepat jumlah pergerakan bayi dalam masa sehari untuk dibandingkan dengan hari esok.

Kadangkala sukar untuk mereka pastikan sama ada tendangan bayi itu hanya sekadar pergerakan atau perasaan mereka semata-mata.

Oleh itu, cara pengiraan yang betul perlu ditekankan kepada golongan ibu hamil untuk kemudahan mereka.

Anda mungkin berminat:

Bahana Ibu Hamil Tidur Berdengkur, Bukan Saja Tingkat Risiko Pre-Eklampsia, Tapi Juga Bersalin C-zer

Nutrisi Dah Cukup Jika Ibu Hamil Makan Vitamin Pranatal, Betul Ke? Ini Yang Anda Patut Tahu

Cara mudah untuk ibu hamil kira tendangan bayi

Terdapat pelbagai cara untuk kita mengira jumlah pergerakan bayi.

Panduan yang dikeluarkan oleh Kolej Obstetrik dan Ginekologi Amerika (ACOG) memberi penekanan kepada aspek tendangan dan pergerakan bayi.

Namun, untuk kemudahan pembaca, mari kita beri tumpuan kepada tendangan bayi sahaja:

Apabila ibu memasuki trimester ketiga
, hospital atau klinik akan memberikan carta gerak anak bagi merekodkan pergerakan bayi.

Secara amnya, tendangan perlu pada jumlah 10 dalam masa 12 jam.

Ambil masa yang mudah untuk anda rekodkan tendangan tersebut setiap hari (9 pagi sampai 9 malam).

Tanda pada kolum 10 petak kecil yang disediakan pada carta. Jangan gunakan pelekat, pensel warna dan sebagainya. Gunakan pen dan tick seperti biasa.

Jika tidak cukup 10 dalam masa 12 jam, pergerakan terlalu cepat atau terlalu lambat daripada biasa,
pergi ke fasiliti kesihatan terdekat dan buat pemeriksaan.

Konklusi

Jika anda masih tidak yakin dengan langkah untuk mengira tendangan bayi, usulkan pertanyaan kepada doktor anda.

Amat penting bagi ibu untuk tahu cara yang betul bagi mengira tendangan di dalam kandungan.

Kalau pergerakan bayi pada hari tersebut luar biasa (terlalu cepat atau terlalu lambat), buat pemeriksaan di hospital berdekatan.


Mama Babah Kena Jaga Pertuturan Depan Anak, Kalau Anak Dah Terikut, Susah Nak Ubah Nanti!

Sebagai ibu bapa, anda pasti mengalami kejutan apabila mendengar percakapan anak yang tidak sepatutnya. Itu impaknya jika anda tidak menjadi contoh teladan terbaik buat mereka.

Ibu bapa jadi contoh teladan

Setiap ibu bapa akan berfikir tentang bagaimana
cara anak bercakap
 dengan kita mahupun individu di sekeliling serta tingkah laku mereka.

Sudah tentu teguran adalah cara paling mudah untuk membetulkan
kelakuan anak
 yang dirasakan tidak bersopan santun, kan?

Bahkan, anda mungkin mempersoalkan dari mana datangnya sikap tersebut sehingga anak menjadi sedemikian rupa.

Tetapi hakikatnya, anda mungkin terlupa bahawa mereka memerhatikan apa yang kita sebagai ibu bapa ucapkan dan cara kita melafazkannya.

Kitalah contoh teladan yang menjadi ikutan mereka, sama ada baik mahupun sebaliknya.

Mungkin anda berasakan anak masih kecil belum pun
mencecah usia setahun
, jadi tiada apa yang perlu dirisaukan.

Tetapi adakah anggapan tersebut benar?

Pentingnya menjaga percakapan

sumber: Public Health Malaysia

Melalui perkongsian di Facebook
Public Health Malaysia,
sebenarnya
anak seawal usia 8 bulan
 sudah boleh dan pandai meniru tingkah laku dan cara percakapan ibu bapa.

Mereka akan memerhati, mendengar dan mula meniru gaya pertuturan yang ditunjukkan tanpa anda menyedarinya.

Jadi sebaiknya, setiap ibu bapa amat digalakkan untuk mengamal dan menggunakan bahasa yang baik walaupun ketika dalam keadaan tertekan atau marah.

Ini kerana si kecil sedang memerhatikan setiap perlakuan anda sebagai contoh teladan.

Nilaikan cara anda bertutur dengan anak

Sejujurnya, bagi penulis sendiri, sukar untuk kita melihat tindakan sendiri secara objektif.

Jika anda mungkin tertanya-tanya bagaimana caranya anda
berinteraksi dengan anak
 setiap hari, mungkin cara berikut boleh membantu.

Bayangkan anda merakam percakapan dengan si kecil dan mainkan semula gambaran secara visual bersama suara.

Adakah nada suara anda kedengaran
penyabar dan penuh kasih sayang
? Bagaimana pula tumpuan yang diberikan sewaktu anak sedang bertutur?

Atau mungkin anda membayangkan diri sibuk bermain telefon –
melayari media sosial
, berbalas mesej – dan bukannya memberikan sepenuh perhatian kepada anak?

Daripada gambaran tentang diri anda sendiri, adakah anda berasa diri berada pada tahap terbaik? Soalan paling utama, sesuaikah ia untuk dijadikan sebagai contoh teladan?

Seandainya, jawapan anda adalah
tidak
,

maka perlu untuk anda melakukan perubahan dalam cara percakapan dengan anak.

Adakah nada suara anda kedengaran kasar, tidak sabar dan marah ketika menegur atas kesalahan anak?

Atau mungkin anda menggunakan nada melenting kepada anak walaupun mereka tidak melakukan kesalahan hanya kerana diri berasa letih?

Maka, untuk
menjadi ikutan terbaik
, berikan perhatian pada nada suara yang digunakan ketika bercakap dengan anak walaupun pada saat anda ingin membetulkan tingkah laku si kecil.

Contoh teladan: Gunakan nada positif

Berikut adalah 5 sebab penting mengapa nada suara dan percakapan yang digunakan memainkan peranan penting dalam komunikasi dan interaksi antara ibu bapa dan anak-anak:

1. Anak akan lebih mudah mendengar

Umumnya, ia adalah perkara yang paling logik.

Tanyakan diri sendiri – anda suka apabila ditegur seseorang dengan nada marah dan menjengkelkan atau menerima teguran daripada individu yang bercakap menggunakan nada tenang dan baik?

Walaupun mungkin wujud perselisihan faham atau anda perlu membetulkan kesilapan anak, gunakan nada suara yang lembut tetapi tegas.

Kaedah ini dipercayai lebih meraih perhatian anak dan mereka akan mudah mendengar setiap teguran.

2. Nada kasar belum tentu berkesan

Apabila anda menjerit atau menggunakan nada yang agresif kepada anak, kecenderungan untuk mendapat hasil yang baik adalah tipis.

Malahan, sikap tersebut boleh
merosakkan hubungan
 anda, apatah lagi untuk menjadi contoh teladan yang baik.

Ya, mungkin mereka mendengar untuk jangka masa pendek dan akan kembali mengulangi kesilapannya semula. Adakah itu yang anda mahu?

Maka, jika anda mahu anak mengembangkan kemahiran yang diperlukan untuk mengawal tingkah lakunya sendiri, mulakan tabiat bertutur dengan baik.

3. Anak menganggap ibu bapa sebagai contoh teladan

Cara paling mudah dan berkesan untuk membuatkan anak bercakap dengan baik kepada anda dan juga individu di sekelilingnya adalah dengan bertutur secara sopan kepada mereka.

Dan jika
anda lebih gemar mengkritik dan bercakap kasar kepada anak
, jangan melenting seandainya menerima layanan yang sama daripada mereka!

4. Hubungan dengan anak lebih kukuh

Percayalah, jika anda memperlakukan anak dengan rasa hormat dan baik, ia secara tidak langsung akan mengukuhkan ikatan antara kalian.

Jangan malu untuk
ucapkan ‘terima kasih’ dan ‘tolong’
 apabila bertutur dengan anak. Jelaskan bahawa mereka juga perlu melakukan perkara yang sama kepada anda mahupun individu lain.

Melayani satu sama lain dengan sopan santun dan rasa hormat akan mendekatkan anda dengan anak.

Manakala percakapan yang agresif tanpa rasa hormat sudah tentu akan memberikan kesan sebaliknya.

5. Anak menjadi lebih hormat

Apabila anda menggunakan nada yang baik dengan anak di rumah, secara semula jadi mereka akan melakukan perkara yang sama di sekolah dan tempat lain.

Pastinya, individu di sekeliling akan memberikan komen mengenai tingkah laku dan cara percakapan anak yang baik.

Secara tidak langsung ia akan menimbulkan rasa bangga serta keyakinan dalam diri mereka yang membawa ke alam remaja dan seterusnya.

Mulakan daripada diri anda

Jadi melalui perkongsian di atas secara mudah dapat disimpulkan, jika mahukan anak mempunyai tabiat dan tingkah laku yang baik, maka anda perlu menjadi contoh teladan terbaik.

Jangan pula menjadi seperti ketam mengajar anaknya berjalan lurus, sedangkan diri sendiri pun tidak betul!


Kencing Malam Dalam Kalangan Anak Prasekolah: Apa Punca & Tandanya?

Masalah kencing malam atas tilam adalah perkara normal yang berlaku terutama kepada kanak-kanak yang sedang belajar untuk bercerai lampin.

Ia juga amat biasa berlaku dalam kalangan kanak-kanak usia prasekolah, dengan memberi kesan kepada 40 peratus kanak-kanak yang berusia tiga tahun.

Walau bagaimanapun, kencing malam atas tilam
semakin kurang kerap berlaku dalam kalangan kanak-kanak yang sudah bersekolah
, iaitu 20 peratus kanak-kanak usia lima tahun, 10 peratus kanak-kanak enam tahun dan 3 peratus dalam kalangan kanak-kanak usia 12 tahun.

Rahsia di sebalik masalah kencing malam!

Kencing malam atas tilam membuatkan keadaan menjadi sulit bukan sahaja buat kanak-kanak, bahkan juga ibu bapa sendiri.

Jika anak anda berasa teruk kerana kencing malam, anda seharusnya menenangkan mereka.

Bukan anak anda sahaja yang berhadapan dengan masalah kencing malam atas tilam.

Sebaliknya, 90 peratus kanak-kanak berfikir hanya mereka sahaja yang mengalami masalah kencing malam.

Walaupun sepatutnya
anak anda sudah boleh mengawal pundi kencing mereka
 pada waktu malam kerana mereka sudah semakin besar, namun sebenarnya setiap kanak-kanak akan menguasai masalah ini pada usia yang berbeza.

Faktor-faktor yang mempengaruhi umur di mana kencing malam dianggap sebagai satu masalah, adalah seperti di bawah:

Perkembangan dan kematangan kanak-kanak

Jantina kanak-kanak – kencing malam adalah lebih biasa berlaku dalam kalangan kanak-kanak lelaki

Keseluruhan kesihatan fizikal dan emosi kanak-kanak – penyakit kronik dan/atau penderaan fizikal dan emosi mungkin juga menyebabkan kanak-kanak kencing malam

Apakah penyebab kencing malam atas tilam?

Punca kencing malam atas tilam mungkin disebabkan satu atau gabungan penyebab di bawah:

Pundi kencing anak anda tidak boleh menahan urin mereka semalaman
. Walaupun saiz pundi kencing sebenar kanak-kanak mungkin normal, namun semasa tidur, ia akan menghantar isyarat lebih awal jika ia sudah penuh. Dan, berkemungkinan juga anak anda menghasilkan sejumlah besar urin semasa waktu petang dan malam. Ini mungkin ada kena-mengena dengan hormon anti-diuresis (ADH) – satu hormon yang mengatur pengeluaran air kencing.

Anak anda seorang yang tidur mati. Kajian mengesahkan bahawa terdapat hubungan antara tidur mati dan kencing malam. Sesetengah kanak-kanak yang tidur mati, otak mereka tidak mendapat isyarat yang pundi kencing mereka telah penuh.

Tabiat tandas siang hari anak anda lemah
. Kebanyakan kanak-kanak selalunya mengabaikan desakan untuk membuang air kecil dan menahan untuk membuang air selama mungkin. Ibu bapa seharusnya mengenali tanda-tanda anak sedang menahan untuk membuang air kecil seperti menyilangkan kaki, muka menegang, meliuk-lentok, mencangkung, dan mengunci paha.

Anak anda makan terlalu banyak sebelum waktu tidur, atau mengalami sembelit. Usus penuh akan menekan pundi kencing dan boleh menyebabkan pengecutan pundi kencing tidak terkawal, semasa bangun tidur ataupun semasa tidur.

Adakah ia petanda masalah kesihatan lain?

Kencing malam boleh menjadi petanda kepada masalah emosi atau perubatan tersembunyi lain.

Kanak-kanak yang mengalami kencing malam atas tilam adalah lebih cenderung untuk mengalami simptom-simptom lain, seperti kencing pada siang hari.

Anak kencing malam juga adalah isyarat kepada sesetengah keadaan perubatan lain seperti:

Jangkitan saluran kencing
: Kerengsaan pundi kencing yang berlaku boleh menyebabkan kesakitan atau keradangan semasa ingin membuang air, rasa ingin membuang air kecil yang keterlaluan, dan kerap membuang air kecil. Jangkitan saluran kencing dalam kalangan kanak-kanak boleh menunjukkan masalah lain, seperti ketidaknormalan anatomi.

Diabetes: Individu yang menghidap diabetes atau kencing manis mempunyai paras gula dalam darah yang tinggi. Tubuh akan meningkatkan pengeluaran air kencing untuk cuba mengelakkan gula. Kerap membuang air kecil adalah gejala biasa bagi mereka yang menghidap diabetes.

Ketidaknormalan struktur atau anatomi
: Ketidaknormalan dalam organ, otot, atau saraf yang terlibat dalam urinasi boleh menyebabkan masalah kencing atau inkontinens yang boleh muncul sebagai kencing malam.

Masalah saraf: Ketidaknormalan dalam sistem saraf, atau kecederaan atau penyakit sistem saraf, boleh merosakkan keseimbangan neurologi yang berfungsi mengawal air kencing.

Masalah emosi: Kehidupan di rumah yang penuh dengan tekanan, seperti ibu bapa yang berada dalam konflik, kadangkala juga boleh menyebabkan kanak-kanak untuk kencing malam. Perubahan besar, seperti mula bersekolah, mendapat adik baru, atau berpindah ke rumah baru, adalah stres lain yang juga boleh menyebabkan kencing malam. Kanak-kanak yang didera secara fizikal mahupun seksual juga akan mula menunjukkan kencing malam.


Fakta Menarik tentang Otak Bayi

Ciptaan paling menarik pada tubuh manusia ialah otak. Seiring dengan proses tumbesaran si manja, sel-sel otak berkembang membentuk hubungan rangkaian. Semakin banyak sel-sel otak bersambung, semakin bijak dan pintar bayi anda. Di bawah ini fakta tentang otak yang ramai ibu bapa tidak tahu,.

Bayi baru lahir mempunyai otak yang mengandungi lebih daripada 100 bilion sel neuron. Ketika lahir, semua sel adalah bersambung antara satu dengan yang lain, dan ia dikenali sebagai penyambungan otak.

Asas otak sudah boleh berfungsi dengan baik semasa bayi lagi. Otak dilengkapi dengan fungsi-fungsi asas seperti bernafas dan makan.

Sebelum usia 3 tahun, otak bayi akan membuat sambungan lebih daripada yang diperlukan. Sel-sel otak akan bersambung apabila pembelajaran berlaku. Sel-sel otak yang tidak bersambung pula akan mati. Oleh itu, lebih banyak sel-sel yang bersambung, lebih banyak pembelajaran boleh berlaku.

Jenis dan cara penjagaan yang diterima oleh bayi semasa awal kehidupan mereka boleh membantu pembentukan sambungan neuron. Jika anda sentiasa berborak dan berbual dengan si manja, minda bayi akan berfungsi membentuk rangkaian yang berkait dengan bahasa dan linguistik. Sementara itu, sambungan emosi pula boleh terbentuk semasa anda menenteramkan bayi ketika dia menangis. Disebabkan itulah mengapa peringkat awal kehidupan bayi memainkan peranan yang penting untuk tumbesaran dan perkembangan mereka.

Pada 1,365 hari pertama dalam kehidupan kanak-kanak, otak bayi boleh berkembang sehingga 80 peratus.

Pengambilan DHA dapat memberikan sokongan tambahan untuk perkembangan otak bayi.

Otak yang berkedut-kedut menunjukkan banyak informasi dan pembelajaran yang berlaku pada otak berbandiung permukaan otak yang kurang berkedut.


Penyakit Kanak-Kanak